EU-borgernes ret til at færdes og opholde sig frit i Den Europæiske Union er en af Unionens mest værdsatte bedrifter og en vigtigt drivkraft for vores økonomi.\nFor at begrænse spredningen af covid-19-udbruddet har medlemsstaterne 1 truffet diverse foranstaltninger, hvoraf nogle har haft indvirkning på borgernes ret til at færdes frit i Den Europæiske Union. Disse foranstaltninger har typisk omfattet restriktioner med hensyn til indrejse i en anden medlemsstat eller andre specifikke krav (f.eks. karantæne) for personer, der rejser på tværs af grænserne, herunder også personer, der rejser af økonomiske årsager såsom arbejdstagere og forretningsmænd.\nHensigten med foranstaltningerne var at beskytte borgernes sundhed og trivsel, men de har haft alvorlige konsekvenser for den frie bevægelighed i Unionen med følgevirkninger for det indre marked. Genoprettelsen af den frie bevægelighed, samtidig med at folkesundheden beskyttes, er af højeste prioritet, uanset om rejsen foretages af arbejdsmæssige, familiemæssige eller fritidsrelaterede årsager. Retten til fri bevægelighed, som er direkte tillagt Unionsborgerne i medfør af traktaterne, bør fortsat kunne udøves, samtidig med at muligheden for at genindføre virusset i områder, hvor det er bragt under kontrol, begrænses.\nSiden pandemien brød ud, har Kommissionen arbejdet tæt sammen med medlemsstaterne for at sikre en gradvis genindførelse af den frie bevægelighed. I marts 2020 udstedte Kommissionen retningslinjer for grænseforvaltningsforanstaltninger for at beskytte sundheden og sikre adgangen til varer og vigtige tjenesteydelser 2 og retningslinjer for udøvelse af arbejdskraftens frie bevægelighed under covid-19-udbruddet 3 , som indeholdt vejledning om den frie bevægelighed for grænsependlere, sæsonarbejdere og selvstændige, der udøver kritiske erhverv.\nDen 13. maj 2020 vedtog Kommissionen som led i en pakke af retningslinjer og anbefalinger til at hjælpe medlemsstaterne med gradvist at ophæve restriktionerne for den frie bevægelighed meddelelsen "Hen imod en faseinddelt og koordineret tilgang til genoprettelse af den frie bevægelighed og ophævelse af kontrollen ved de indre grænser" 4 , hvori den også nævnte medlemsstaternes mulighed for at genindføre visse foranstaltninger, såfremt den epidemiologiske situation skulle kræve det.\nDen 11. juni 2020 vedtog Kommissionen en meddelelse rettet til Europa-Parlamentet, Det Europæiske Råd og Rådet om 3. vurdering af anvendelsen af de midlertidige rejserestriktioner for ikkevæsentlige rejser til EU 5 , hvori den kraftigt anbefalede medlemsstaterne at afslutte processen med at ophæve restriktionerne for den frie bevægelighed inden for EU, så snart den epidemiologiske situation giver mulighed herfor.\nDen 15. juli 2020 vedtog Kommissionen en meddelelse rettet til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om EU's kortsigtede sundhedsberedskab for covid-19-udbrud 6 .\nDen 7. august 2020 sendte Kommissionens tjenestegrene en administrativ skrivelse til medlemsstaterne, hvori de mindede om de principper, der gælder for restriktioner og begrænsninger af den frie bevægelighed, som bør tages i betragtning i forbindelse med eventuelle beslutninger om pandemirelaterede restriktioner for den frie bevægelighed. I overensstemmelse med proportionalitetsprincippet skal enhver begrænsning af denne ret være nødvendig og faktisk svare til mål af almen interesse, der er anerkendt af Unionen, eller et behov for beskyttelse af andres rettigheder og friheder. Skrivelsen havde også til formål at fremme koordinering og sikre klarhed og forudsigelighed for borgere og virksomheder.\nDer er fortsat behov for yderligere fremskridt og øget koordinering mellem medlemsstaterne. Nogle medlemsstater har i lyset af pandemiens udvikling opretholdt eller genindført visse restriktioner for den frie bevægelighed i EU. Disse ensidige foranstaltninger har skabt alvorlige forstyrrelser. Skønt indrejseforbuddene i mellemtiden i vid udstrækning er blevet ophævet, skal borgere og virksomhedere stadig forholde sig til et utal af divergerende foranstaltninger, der ofte vedtages med meget kort frist, bygger på meget forskellige kriterier eller ikke er behørigt koordineret med de øvrige medlemsstater. Dette har skabt stor usikkerhed for såvel borgere som virksomheder.\nPå basis af de erfaringer, der er gjort i de tidligere stadier af pandemien, er det klart, at der er behov for en velkoordineret, forudsigelig og gennemsigtig fremgangsmåde i forbindelse med vedtagelsen af restriktioner for den frie bevægelighed. I forbindelsen med indsatsen for en sikker genopbygning af økonomien i EU og for at sikre et velfungerende indre marked er det vigtigt også at bevare et solidt fokus på at begrænse spredningen af virusset, beskytte borgernes sundhed og opretholde den frie bevægelighed i Unionen under sikre forhold. Det kræver særlig opmærksomhed at sikre ubegrænset grænseoverskridende økonomisk aktivitet.\nDenne henstilling skal bidrage til gennemførelsen af de gældende bestemmelser vedrørende restriktioner for den frie bevægelighed af hensyn til folkesundheden.\nDenne henstilling er i overensstemmelse med andre EU-politikker, herunder vedrørende folkesundhed og kontrol ved de indre grænser.\nTraktaten om Den Europæiske Unions funktionsmåde (TEUF), navnlig artikel 21, stk. 2, artikel 46, artikel 52, stk. 2, artikel 168, stk. 6, og artikel 292.\nArtikel 292 i TEUF giver Rådet ret til at vedtage henstillinger. I henhold til denne bestemmelse træffer Rådet afgørelse på forslag af Kommissionen i alle de tilfælde, hvor det i henhold til traktaterne skal vedtage retsakter på forslag af Kommissionen.\nDet gælder i nærværende tilfælde, da det kræver en sammenhængende tilgang at forhindre yderligere forstyrrelser som følge af ensidige og utilstrækkeligt koordinerede foranstaltninger, som begrænser den frie bevægelighed i Unionen. Artikel 21, stk. 1, i TEUF foreskriver, at enhver unionsborger har ret til at færdes og opholde sig frit på medlemsstaternes område med de begrænsninger og på de betingelser, der er fastsat i traktaterne og i gennemførelsesbestemmelserne hertil. Såfremt en handling fra Unionens side viser sig påkrævet for at nå dette mål, kan Europa-Parlamentet og Rådet efter den almindelige lovgivningsprocedure vedtage bestemmelser, der skal gøre det lettere at udøve disse rettigheder.\nI henhold til artikel 46 i TEUF vedtager Europa-Parlamentet og Rådet efter den almindelige lovgivningsprocedure og efter høring af Det Økonomiske og Sociale Udvalg ved udstedelse af direktiver eller forordninger de foranstaltninger, der er nødvendige for at gennemføre arbejdskraftens frie bevægelighed, således som denne er bestemt i artikel 45.\nI henhold til artikel 49, stk. 1, i TEUF er der forbud mod restriktioner for etableringsfriheden. I henhold til artikel 56, stk. 1, i TEUF er der forbud mod restriktioner for den fri udveksling af tjenesteydelser i Unionen. Dette omfatter restriktioner for friheden til at modtage tjenesteydelser i en anden medlemsstat.\nI henhold til artikel 52, stk. 2, i TEUF udsteder Europa-Parlamentet og Rådet efter den almindelige lovgivningsprocedure og efter høring af Det Økonomiske og Sociale Udvalg direktiver om samordning af love og bestemmelser, der fastsætter særlige foranstaltninger vedrørende udøvelsen af etableringsfriheden af hensyn til den offentlige orden, den offentlige sikkerhed eller folkesundheden. I overensstemmelse med artikel 62 i TEUF gælder denne bestemmelse også for tjenesteydelser.\nI henhold til artikel 168, stk. 6, i TEUF kan Rådet på forslag af Kommissionen også vedtage henstillinger med henblik på at sikre et højt sundhedsbeskyttelsesniveau ved fastlæggelsen og gennemførelsen af alle Unionens politikker og aktiviteter.\nVedtagelsen af ensidige eller ukoordinerede foranstaltninger kan formodes at medføre inkonsekvente og fragmenterede restriktioner for den frie bevægelighed, hvilket skaber usikkerhed for Unionens borgere, når de udøver deres EU-rettigheder. Forslaget går ikke videre, end hvad der er nødvendigt for at nå det tilsigtede mål.\nForslaget tager hensyn til de drøftelser, der jævnligt er blevet afholdt med medlemsstaterne, siden de første midlertidige restriktioner blev indført, samt de oplysninger, der foreligger om den epidemiologiske udvikling, relevante tilgængelig videnskabelig dokumentation og direkte feedback fra EU-borgerne, herunder i forbindelse med talrige skrivelser til Europa-Kommissionen.\nFri bevægelighed er en grundlæggende ret, der er sikret ved artikel 45 i Den Europæiske Unions charter om grundlæggende rettigheder. Under iagttagelse af proportionalitetsprincippet kan der kun indføres begrænsninger, såfremt disse er nødvendige og faktisk svarer til mål af almen interesse, der er anerkendt af Unionen, eller et behov for beskyttelse af andres rettigheder og friheder. I henhold til chartrets artikel 21 er restriktioner på grund af nationalitet forbudt inden for traktaternes anvendelsesområde.\nI overensstemmelse med Europa-Parlamentets og Rådets direktiv 2004/38/EF 7 kan retten til fri bevægelighed begrænses for at beskytte visse samfundsinteresser, navnlig af hensyn til den offentlige orden, den offentlige sikkerhed og folkesundheden. Sådanne begrænsninger skal leve op til EU-rettens almindelige principper, særligt proportionalitetsprincippet og princippet om ikkediskrimination samt respekten for de grundlæggende rettigheder. Foranstaltningerne bør baseres på folkesundhedsmæssige hensyn og kan derfor ikke gå videre, end hvad der er strengt nødvendigt for at beskytte den samfundsinteresse, der ligger til grund for vedtagelsen heraf.\nEnhver begrænsning af retten til fri bevægelighed i Unionen, som er begrundet i hensynet til den offentlige orden, den offentlige sikkerhed eller folkesundheden, skal være nødvendig, proportional og baseret på objektive og ikke-diskriminerende kriterier. Den skal være egnet til at sikre virkeliggørelsen af det formål, den forfølger; og den må ikke gå ud over, hvad der er nødvendigt for at opfylde formålet.\nDenne henstilling skal ikke fortolkes således, at den muliggør eller tilskynder til vedtagelsen af restriktioner for den frie bevægelighed som reaktion på pandemien. Formålet er snarere at sikre en koordineret tilgang for det tilfælde, at en medlemsstat beslutter at indføre sådanne restriktioner. Beslutningen om, hvorvidt der skal indføres restriktioner for den frie bevægelighed, ligger fortsat hos medlemsstaterne, som skal handle i overensstemmelse med EU-retten. Medlemsstaterne er ligeledes frit stillet til ikke at indføre restriktioner, selv om kriterierne og tærsklerne i denne henstilling er opfyldt.\nEn koordineret tilgang mellem medlemsstaterne kræver en fælles indsats på fire centrale områder: anvendelse af fælles kriterier og tærskler for bestemmelse af, om der skal indføres restriktioner for den frie bevægelighed; kortlægning af fælles kriterier ved hjælp af en fælles farvekode; vedtagelse af en fælles tilgang for så vidt angår foranstaltninger over for personer, som rejser til og fra områder, der er kategoriseret som højrisikoområder; og klare, fyldestgørende og rettidige oplysninger til offentligheden om eventuelle restriktioner og tilknyttede krav.\nFor at sikre en overkommelig og gennemsigtig proces fokuserer forslaget på tre kriterier, den kumulative incidensrate for covid-19 over 14 dage, positivprocenten for test og testfrekvensen. Disse kriterier bør anvendes på de forskellige områder, ideelt set regionerne i medlemsstaterne. For at sikre tilstrækkeligt solide data bør kun områder, hvor testfrekvensen er over 250 covid-19-test per 100 000 indbyggere, være genstand for en vurdering på grundlag af disse kriterier.\nMed udgangspunkt i disse kriterier kunne der eventuelt indføres restriktioner over for regioner med en kumulativ incidensrate for covid-19 over 14 dage på 50 eller derover og positivprocent på 3 % eller derover. Der kunne indføres restriktioner for regioner med en kumulativ incidensrate for covid-19 over 14 dage på 150 per 100 000 indbyggere, selv om positivprocenten er under 3 %. De angivne kriterier og tærskler er baseret på omfattende drøftelser med og data fra medlemsstaterne.\nDet Europæiske Center for Forebyggelse af og Kontrol med Sygdomme (ECDC) vil på grundlag af data fra medlemsstaterne udarbejde regelmæssigt ajourførte kort opdelt på regioner, som angiver, om de nævnte tærskler er nået i et givet område.\nHvis hverken tærskelværdien for den kumulative incidensrate for covid-19 over 14 dage eller tærskelværdien for positivprocenten er nået, bør regionen markeres som "grøn". Hvis kun den ene af tærskelværdierne er nået, bør regionen markeres som "orange". Hvis begge tærskelværdier er nået, bør regionen markeres som "rød". Hvis der ikke foreligger tilstrækkelige data, eller hvis testfrekvensen ikke er nået, bør regionen markeres som "grå".\nDe kort, der udarbejdes af ECDC, bør fremme en koordineret tilgang i medlemsstaternes egen beslutningsproces og sikre, at deres beslutninger er konsekvente og velkoordinerede.\nEksempelvis kan en medlemsstat på grundlag af disse kriterier og tærskler indføre restriktioner over for et område\n(a)med en kumulativ incidensrate for covid-19 over 14 dage på 70 og en positivprocent på 5,5 % (rød) eller\n(b)med en kumulativ incidensrate for covid-19 på 175 per 100 000 indbyggere over 14 dage uanset positivprocenten (rød).\nTil gengæld bør medlemsstaterne ikke indføre restriktioner for den frie bevægelse over for et område\n(c)med en kumulativ incidensrate for covid-19 over 14 dage på 20 og en positivprocent på 2,5 % (grøn)\n(d)med en kumuleret incidensrate for covid-19 over 14 dage på 55 og en positivprocent på 1,5 % (orange, eventuelle krav om udfyldelse af en kontaktopsporingsformular eller om testning)\n(e)med en kumulativ incidensrate for covid19 over 14 dage på 20 og en positivprocent på 4,5 % (orange, eventuelle krav om udfyldelse af en kontaktopsporingsformular eller om testning).\nKortet bør derefter tjene som grundlag for medlemsstaterne beslutningsproces, der så vidt muligt vil være koordineret ud fra en fælles tidsplan:\n(a)ugentligt: Det Europæiske Center for Forebyggelse af og Kontrol med Sygdomme offentliggør en ajourført version af kortet med farvekoder\n(b)torsdag: Medlemsstater, der har til hensigt at indføre restriktioner over for tilrejsende fra et rødt eller gråt område, underretter de øvrige medlemsstater og Kommissionen herom\n(c)mandag: De foranstaltninger, som medlemsstaterne har meddelt, træder i kraft, undtagen i særlige tilfælde.\nHvis medlemsstaterne følger den aftalte tidsplan, vil foranstaltningerne være bedre koordineret, hvilket vil sikre større forudsigelighed, retssikkerhed og regelefterlevelse til fordel for borgere og virksomheder.\nunder henvisning til traktaten om Den Europæiske Unions funktionsmåde, særlig artikel 21, stk. 2, artikel 46, artikel 52, stk. 2, artikel 168, stk. 6, og artikel 292, første og andet punktum,\n(1)Unionsborgerskabet giver alle unionsborgere ret til fri bevægelighed.\n(2)Artikel 21, stk. 1, i traktaten om Den Europæiske Unions funktionsmåde (TEUF) foreskriver, at enhver unionsborger har ret til at færdes og opholde sig frit på medlemsstaternes område med de restriktioner og på de betingelser, der er fastsat i traktaterne og i gennemførelsesbestemmelserne hertil. Europa-Parlamentets og Rådets direktiv 2004/38/EF 8 giver denne ret virkning. Desuden er retten til fri bevægelighed og opholdsretten fastsat i artikel 45 i Den Europæiske Unions charter om grundlæggende rettigheder (chartret).\n(3)Arbejdskraftens frie bevægelighed inden for Unionen er sikret i medfør af artikel 45, stk. 1, i TEUF. Opfyldelsen af dette mål indebærer, at arbejdstagere i medlemsstaterne har ret til frit at skifte opholdssted inden for Unionen med henblik på at have lønnet beskæftigelse, med forbehold af de begrænsninger, der retfærdiggøres af hensynet til den offentlige orden, den offentlige sikkerhed og folkesundheden.\n(4)I henhold til artikel 49, stk. 1, i TEUF er der forbud mod restriktioner, som hindrer statsborgere i en medlemsstat i frit at etablere sig på en anden medlemsstats område.\n(5)I henhold til artikel 56, stk. 1, i TEUF er der også forbud mod restriktioner, der hindrer fri udveksling af tjenesteydelser inden for Unionen. Det omfatter retten for udbydere af tjenesteydelser til at krydse grænserne med henblik på at levere tjenesteydelser og retten for modtagere af tjenesteydelser til at rejse til udbyderens land for at modtage ydelsen. Opfyldelsen af disse mål retfærdiggør koordineringen af foranstaltninger, som medlemsstaterne kan overveje at indføre over for udenlandske statsborgere af hensyn til folkesundheden.\n(6)I henhold til artikel 168, stk. 1, i TEUF skal der sikres et højt sundhedsbeskyttelsesniveau ved fastlæggelsen og gennemførelsen af alle Unionens politikker og aktiviteter.\n(7)Den 30. januar 2020 erklærede generaldirektøren for Verdenssundhedsorganisationen (WHO) det globale udbrud af ny coronavirus, som forårsager coronavirussygdom 2019 (covid-19), for en folkesundhedsmæssig krisesituation af international betydning. Den 11. marts 2020 vurderede WHO, at covid-19 kan karakteriseres som en pandemi.\n(8)For at begrænse spredningen af virusset har medlemsstaterne truffet diverse foranstaltninger, hvoraf nogle har haft indvirkning på unionsborgernes ret til at færdes og opholde sig frit på medlemsstaternes område, bl.a. indrejserestriktioner eller krav om karantæne for personer, der rejser på tværs af grænserne.\n(9)Den 13. februar 2020 vedtog Rådet konklusioner om covid-19 9 , hvori det indtrængende opfordrede medlemsstaterne til i samarbejde med Kommissionen at handle sammen på en proportional og hensigtsmæssig måde med henblik på at udvikle en tæt og styrket koordinering mellem medlemsstaterne for at sikre effektiviteten af alle foranstaltninger, herunder om nødvendigt foranstaltninger vedrørende rejseaktivitet, samtidig med at den frie bevægelighed inden for EU sikres, og for at sikre en optimal beskyttelse af folkesundheden.\n(10)Den 10. marts 2020 understregede Den Europæiske Unions stats- og regeringschefer behovet for en fælles europæisk tilgang med hensyn til covid-19.\n(11)Den 16. marts 2020 vedtog Kommissionen retningslinjer for grænseforvaltningsforanstaltninger for at beskytte sundheden og sikre adgangen til varer og vigtige tjenesteydelser 10 . Den Europæiske Unions stats- og regeringschefer godkendte disse retningslinjer den 17. marts 2020.\n(12)Den 30. marts 2020 vedtog Kommissionen retningslinjer for udøvelse af arbejdskraftens frie bevægelighed under covid-19-udbruddet 11 for at sikre, at mobile arbejdstagere og selvstændige inden for Unionen, og navnlig personer, der udøver kritiske erhverv i kampen mod pandemien, kan nå frem til deres arbejdssted.\n(13)Den 15. april 2020 offentliggjorde formanden for Europa-Kommissionen og formanden for Det Europæiske Råd en fælles europæisk køreplan for ophævelse af covid-19-inddæmningsforanstaltningerne 12 , ifølge hvilken restriktioner for den frie bevægelighed bør ophæves, så snart de epidemiologiske forhold er tilstrækkelig ens, og reglerne om fysisk distancering anvendes ansvarligt og i vidt omfang.\n(14)Den 7. maj 2020 vedtog Kommissionen en vejledning om sundhedspersoners frie bevægelighed og minimumsharmonisering af uddannelse i forbindelse med covid-19-nødforanstaltningerne med henstillinger vedrørende direktiv 2005/36/EF 13 med henblik på at hjælpe medlemsstaterne med at afhjælpe den akutte mangel på personale.\n(15)Den 13. maj 2020 vedtog Kommissionen som led i en pakke af retningslinjer og anbefalinger meddelelsen "Hen imod en faseinddelt og koordineret tilgang til genoprettelse af den frie bevægelighed og ophævelse af kontrollen ved de indre grænser" 14 . I denne meddelelse præsenteres en faseinddelt og koordineret tilgang, der bør begynde med en ophævelse af restriktionerne mellem områder eller medlemsstater med tilstrækkeligt ens epidemiologiske situationer. Tilgangen bør være fleksibel, herunder med mulighed for at genindføre visse foranstaltninger, hvis den epidemiologiske situation kræver det. Ifølge meddelelsen bør medlemsstaterne handle på grundlag af epidemiologiske kriterier, evnen til at anvende inddæmningsforanstaltninger under hele rejsen samt økonomiske og samfundsmæssige hensyn.\n(16)Den 11. juni 2020 vedtog Kommissionen en meddelelse rettet til Europa-Parlamentet, Det Europæiske Råd og Rådet om 3. vurdering af anvendelsen af de midlertidige rejserestriktioner for ikkevæsentlige rejser til EU 15 , hvori den kraftigt anbefalede medlemsstaterne til at afslutte processen med at ophæve restriktionerne for den frie bevægelighed inden for Unionen.\n(17)Den 16. juli 2020 vedtog Kommissionen retningslinjer for sæsonarbejdere i EU i forbindelse med covid-19-udbruddet 16 , hvori den gav vejledning til nationale myndigheder, arbejdstilsyn og arbejdsmarkedets parter med henblik på at garantere sæsonarbejderes rettigheder, sundhed og sikkerhed og sikre, at de er berkendt med deres rettigheder.\n(18)For at lette en uhindret varestrøm i Unionen vedtog Kommissionen en meddelelse om indførelse af grønne baner i henhold til retningslinjerne for grænseforvaltningsforanstaltninger for at beskytte sundheden og sikre adgangen til varer og vigtige tjenesteydelser 17 , retningslinjer med henblik på at lette luftfragtoperationer under covid-19-udbruddet 18 og retningslinjer for sundhedsbeskyttelse, hjemsendelse og rejsearrangementer til søfarende, passagerer og andre personer om bord på skibe 19 .\n(19)Da antallet af covid-19-tilfælde i Unionen faldt i løbet af juni og juli 2020, ophævede mange medlemsstater restriktionerne for den frie bevægelighed, som var blevet indført med den første infektionsbølge.\n(20)Efterhånden som antallet af covid-19-tilfælde atter begyndte at stige i store dele af Unionen i august 2020, begyndte nogle medlemsstater at genindføre restriktioner for den frie bevægelighed.\n(21)Restriktioner for den frie bevægelighed over for personer i Unionen, der indføres for at inddæmme spredningen af covid-19, bør være baseret på specifikke og begrænsede samfundsinteresser, nemlig beskyttelse af folkesundheden. De bør leve op til EU-rettens almindelige principper, særligt proportionalitetsprincippet og princippet om ikkediskrimination. Formålet med denne henstilling er at lette anvendelsen af disse principper på en koordineret måde i forbindelse med den ekstraordinære situation, der er opstået som følge af covid-19-pandemien. De mekanismer, der indføres med denne henstilling, bør derfor være strengt begrænsede i omfang og tid og således kun vedrøre restriktioner, der vedtages som reaktion på den aktuelle pandemi.\n(22)Ensidige foranstaltninger på området kan potentielt skabe alvorlige forstyrrelser, eftersom virksomhederne og borgerne skal forholde sig til et utal af divergerende foranstaltninger, som hurtigt ændrer form. Dette er særlig skadeligt i en situation, hvor den europæiske økonomi allerede er blevet hårdt ramt af virusset.\n(23)Formålet med denne henstilling er at sikre større koordinering mellem medlemsstater, der af hensyn til folkesundheden påtænker at indføre foranstaltninger, som begrænser den frie bevægelighed. Det er nødvendigt, at medlemsstaterne koordinerer deres tiltag, for at reducere restriktionernes konsekvenser for Unionens borgere og økonomi, hvilket også vil sikre større gennemsigtighed og forudsigelighed og samtidig sikre et højt sundhedsbeskyttelsesniveau.\n(24)Koordinerede tiltag i medlemsstaterne kræver en fælles indsats på fire centrale områder: anvendelse af fælles kriterier og tærskler for bestemmelse af, om der skal indføres restriktioner for den frie bevægelighed, kortlægning af risikoen for smitte med covid-19 baseret på en fælles farvekode og en koordineret tilgang med hensyn til (eventuelle) foranstaltninger, der kan indføres over for personer, der færdes mellem områder, og som bygger på smitterisikoen i de pågældende områder.\n(25)Efter at have levet med krisen i seks måneder forelægger der langt flere oplysninger om, hvilke foranstaltninger der fungerer mest effektivt, baseret på regelmæssige udvekslinger mellem medlemsstaterne og Kommissionen. De kriterier og tærskler, der præsenteres i denne henstilling, er baseret på data fra medlemsstaterne.\n(26)I lyset af den løbende udvikling af den epidemiologiske situation bør Kommissionen med hjælp fra Det Europæiske Center for Forebyggelse af og Kontrol med Sygdomme regelmæssigt vurdere kriterierne, databehovene og tærsklerne i denne henstilling, herunder om der bør anvendes andre kriterier såsom antal hospitalsindlæggelser eller belægningsgraden for intensivafdelinger.\n(27)Medlemsstaterne bør anvende et fælles sæt indikatorer og metoder til den epidemiologiske klassificering af områder og regioner. For at begrænse restriktionerne til det strengt nødvendige bør medlemsstaterne så vidt muligt søge at begrænse restriktionerne på en ikkediskriminerende måde til personer, der kommer fra specifikke områder eller regioner, som er særligt hårdt ramt, og ikke hele en medlemsstats område.\n(28)Denne henstilling skal ikke fortolkes således, at den muliggør eller tilskynder til indførelsen af restriktioner for den frie bevægelighed som reaktion på pandemien, men snarere som et forsøg på at skabe en koordineret tilgang i de tilfælde, hvor en medlemsstat påtænker at indføre restriktioner. Beslutningen om, hvorvidt der skal indføres restriktioner for den frie bevægelighed, ligger fortsat hos medlemsstaterne, som skal overholde kravene i EU-retten. Medlemsstaterne er ligeledes frit stillet til ikke at indføre restriktioner, selv om kriterierne og tærsklerne i denne henstilling er nået.\n(29)Restriktioner for den frie bevægelighed bør alene påtænkes, når medlemsstaterne råder over tilstrækkelig dokumentation til at berettige sådanne restriktioner for så vidt angår folkesundhedsmæssige fordele og med rimelighed kan antage, at restriktionerne vil være effektive.\n(30)Det Europæiske Center for Forebyggelse af og Kontrol med Sygdomme bør på grundlag af data fra medlemsstaterne udarbejde og ugentligt ajourføre kort, der angiver status for de fælles kriterier for regionerne i EU.\n(31)For at forbedre koordineringen mellem medlemsstaterne og sikre offentligheden større forudsigelighed bør medlemsstaterne anvende en fælles tidsplan, når de påtænker at indføre restriktioner for den frie bevægelighed som følge af covid-19-udbruddet.\n(32)For at begrænse forstyrrelserne af det indre marked og af familielivet under pandemien bør rejsende med en væsentlig funktion eller et væsentlige behov, f.eks. arbejdstagere eller selvstændige, der udøver kritiske erhverv, grænsependlere, transportarbejdere eller udbydere af transporttjenester, søfarere samt personer, der rejser af absolut nødvendige forretnings- eller familiemæssige årsager, herunder familiemedlemmer til grænsependlere, der ofte rejser, ikke være forpligtet til at gå i karantæne.\n(33)Det er afgørende at sikre klare, rettidige og fyldestgørende oplysninger til offentligheden for at begrænse konsekvenserne af eventuelle restriktioner for den frie bevægelighed, hvilket vil skabe større forudsigelighed og retssikkerhed for borgerne og bidrage til, at de overholder reglerne —\n1.Alle restriktioner for den frie bevægelighed over for personer i Unionen, som indføres for at inddæmme spredningen af covid-19, bør være baseret på specifikke og begrænsede samfundsinteresser, nemlig beskyttelse af folkesundheden. Sådanne begrænsninger skal leve op til EU-rettens almindelige principper, særligt proportionalitetsprincippet og princippet om ikkediskrimination. Enhver truffen foranstaltninger bør derfor ikke gå videre, end hvad der er strengt nødvendigt for at beskytte folkesundheden.\n2.Sådanne restriktioner bør ophæves, så snart den epidemiologiske situation tilsiger det.\n3.Der må ikke ske forskelsbehandling mellem medlemsstater, f.eks. ved at der anvendes mere generøse regler for ind- og udrejse til eller fra en nabomedlemsstat sammenlignet med ind- og udrejse til eller fra en anden medlemsstat med en tilsvarende epidemiologisk situation.\n4.Restriktioner må ikke være baseret på en persons nationalitet, men bør være baseret på vedkommendes opholdssted(er) i de 14 dage forud for ankomsten.\n5.Medlemsstaterne bør altid tillade indrejse for egne statsborgere og unionsborgere samt disses familiemedlemmer bosiddende på deres område, og de bør muliggøre en hurtig gennemrejse gennem deres område.\n6.Medlemsstaterne bør være særlig opmærksomme på de særlige karakteristika ved grænseregioner og nødvendigheden af at samarbejde på lokalt og regionalt plan.\n7.Medlemsstaterne bør regelmæssigt udveksle oplysninger om alle spørgsmål vedrørende denne henstillings anvendelsesområde.\n8.Medlemsstaterne bør tage følgende kriterier i betragtning, når de påtænker at begrænse den frie bevægelighed som reaktion på covid-19-pandemien:\n(a)den kumulative incidensrate for covid-19 over 14 dage, dvs. antallet af nye bekræftede covid-19-smittede per 100 000 indbyggere i et givet område i de seneste 14 dage\n(b)positivprocenten, dvs. andelen af positive prøver ud af alle testede for covid-19 i et givet område den seneste uge\n(c)testfrekvensen, dvs. antal foretagne covid-19-tests per 100 000 indbyggere i et givet område den seneste uge.\n9.For at sikre at der rådes over fyldestgørende og sammenlignelige data, bør medlemsstaterne på ugentlig basis forsyne Det Europæiske Center for Forebyggelse af og Kontrol med Sygdomme med data om de kriterier, der er nævnt i punkt 8.\nFælles tærskler, der skal tages i betragtning ved en eventuel indførelse af restriktioner for den frie bevægelighed\n10.Medlemsstaterne bør ikke begrænse den frie bevægelighed for personer, der rejser til eller fra en anden medlemsstat med\n(a)en kumulativ incidensrate for covid-19 over 14 dage på mindre end 50 nye covid-19-tilfælde per 100 000 indbyggere eller\n(b)en positivprocent for covid-19-smittede på under 3 %,\nforudsat at den berørte medlemsstat har en ugentlig testfrekvens på mere end 250 covid-19-test per 100 000 indbyggere.\nI medlemsstater, hvor den kumulative incidensrate for covid-19 over 14 dage er på over 150 per 100 000 indbyggere, bør kriteriet i litra b), undtagelsesvist ikke finde anvendelse.\n11.Medlemsstaterne bør tage hensyn til den regionale fordeling af tilfælde i andre medlemsstater. Restriktionerne for den frie bevægelighed bør så vidt muligt begrænses på baggrund af situationen i de berørte regioner i den pågældende medlemsstat. Derfor bør tærsklerne i punkt 10 anvendes på regionalt niveau, således at retten til at færdes frit til eller fra andre regioner i den pågældende medlemsstat, som ikke overskrider tærsklerne, ikke begrænses.\nKortlægning af risikoområder, der skal tages i betragtning ved en eventuel indførelse af restriktioner for den frie bevægelighed\n12.Det Europæiske Center for Forebyggelse af og Kontrol med Sygdomme bør på grundlag af medlemsstaternes indberettede data offentliggøre et kort over EU/EØS-lande 20 opdelt på regioner, som kan indgå i medlemsstaternes beslutningstagning. Områderne på kortet bør markeres med følgende farver:\n(a)grøn, hvis den kumulative incidensrate for covid-19 over 14 dage er på under 25, og positivprocenten for covid-19-smittede er under 3 %\n(b)orange, hvis den kumulative incidensrate for covid-19 over 14 dage er på under 50, men positivprocenten for covid-19-smittede er 3 % eller derover, eller hvis den kumulative incidensrate for covid-19 over 14 dage er på mellem 25 og 150, mens positivprocenten for covid-19-smittede er under 3 %\n(c)rød, hvis den kumulative incidensrate for covid-19 over 14 dage er på 50 eller derover, og positivprocenten for covid-19-smittede er 3 % eller derover, eller hvis den kumulative incidensrate for covid-19 over 14 dage er over 150 per 100 000 indbyggere\n(d)grå, hvis der ikke foreligger tilstrækkelige oplysninger til at vurdere kriterierne i punkt 10, eller hvis testfrekvensen er på 250 foretagne covid-19-tests per 100 000 indbyggere eller derunder. Der bør anvendes forskellige toner af grå for at skelne mellem de to tilfælde.\n13.Det Europæiske Center for Forebyggelse af og Kontrol med Sygdomme bør ugentligt offentliggøre en ajourført version af kortet.\nKoordinering mellem medlemsstaterne og en fælles tidsplan\n14.En medelmsstat, som på grundlag af sin egen beslutningsprocedure har til hensigt at indføre restriktioner over for personer, der rejser til eller fra et område klassificeret som "rødt" eller "gråt", jf. punkt 12, litra c) og d), bør underrette de øvrige medlemsstater og Kommissionen herom om torsdagen.\nI den forbindelse bør medlemsstaterne anvende de integrerede ordninger for politisk kriserespons (IPCR). IPCR-kontaktpunkterne bør sikre, at oplysningerne straks videregives til de kompetente myndigheder.\nDe foranstaltninger, som en medlemsstat har meddelt efter dette punkt, bør træde i kraft om mandagen den følgende uge, medmindre der er tale om helt særlige omstændigheder.\n15.Når de overvejer at indføre restriktioner, bør medlemsstaterne også tage hensyn til den epidemiologiske situation på deres eget område, herunder deres testpolitik, antallet af foretagne test og positivprocenten samt andre epidemiologiske indikatorer.\n16.Medlemsstaterne bør ikke indføre restriktioner over for personer, der rejser til eller fra et område klassificeret som "rødt", jf. punkt 12, litra c), i en anden medlemsstat, hvis de ikke indfører de samme restriktioner over for et område klassificeret som "rødt", jf. punkt 12, litra c), på deres eget område.\n17.En medlemsstat bør straks underrette de øvrige medlemsstater og Kommissionen om ophævelsen af eventuelle tidligere indførte restriktive foranstaltninger, som bør træde i kraft så hurtigt som muligt.\nRestriktioner for den frie bevægelighed bør ophæves, når et område atter klassificeres som "orange" eller "grønt", jf. punkt 12, forudsat at der er gået mindst 14 dage, siden restriktionerne blev indført.\n18.Medlemsstaterne bør senest syv dage efter vedtagelsen af denne henstilling udfase restriktioner, der er indført før vedtagelsen af denne henstilling, over for områder, der ikke er klassificeret som "røde" eller "grå", jf. punkt 12.\n19.Medlemsstaterne bør ikke nægte tilrejsende fra andre medlemsstater adgang.\nMedlemsstater, der på grundlag af deres egen beslutningsproces indfører restriktioner for den frie bevægelighed, kan kræve, at tilrejsende fra et område klassificeret som "rødt" eller "gråt", jf. punkt 12, litra c) og d), skal\n(a)gå i karantæne eller\n(b)underkastes en covid-19-test efter ankomst.\nTestning for covid-19 i stedet for karantæne bør så vidt muligt være den foretrukne mulighed.\nRejsende bør have mulighed for at erstatte den i litra b) nævnte test med en covid-19 test foretaget før afrejse.\n20.Medlemsstaterne bør gensidigt anerkende resultatet af covid-19-test, der er foretaget i en anden medlemsstat af godkendte sundhedsorganer.\n21.Rejsende med en væsentlig funktion eller et væsentligt behov bør ikke underkastes karantæne, det gælder navnlig:\n(a)arbejdstagere eller selvstændige, der udøver kritiske erhverv, grænsependlere og udstationerede arbejdstagere samt sæsonarbejdere som omhandlet i retningslinjerne for udøvelse af arbejdskraftens frie bevægelighed under covid-19-udbruddet 21\n(b)transportarbejdere eller udbydere af transporttjenester, herunder førere af fragtkøretøjer, som transporterer varer til brug i området, eller førere i transit\n(c)elever, studerende eller andre personer under uddannelse, som dagligt rejser til udlandet\n(d)personer, der rejser af absolut nødvendige forretnings- eller familiemæssige årsager\n(e)diplomater, personale ved internationale organisationer og personer indbudt af internationale organisationer, hvis fysiske tilstedeværelse er nødvendig for, at disse organisationer fungerer korrekt, militærpersoner og humanitære hjælpearbejdere og civilbeskyttelsespersonale under udøvelsen af deres hverv\n(f)passagerer i transit\n(h)journalister, når de udfører deres hverv.\n22.Medlemsstaterne kan kræve, at tilrejsende fra et område klassificeret som "rødt", "orange" eller "gråt", jf. punkt 12, litra c), b) og d), navnlig ved ankomst med fly, skal udfylde en kontaktopsporingsformular, som er i overensstemmelse med databeskyttelseskravene. Der bør så vidt muligt anvendes en elektronisk version af kontaktopsporingsformularen for at lette sagsbehandlingen, samtidig med at borgerne sikres lige adgang.\n23.Når det er berettiget, kan medlemsstaterne overveje at anbefale tilrejsende fra et område klassificeret som "orange", jf. punkt 12, litra b), at de som minimum får foretaget en covid-19-test inden afrejse eller ved ankomst.\n24.Foranstaltninger, der indføres over for tilrejsende fra et område klassificeret som "rødt", "orange" eller "gråt", jf. punkt 12, litra c), b) eller d), må ikke være diskriminerende, dvs. de gælde tilsvarende for den pågældende medlemsstats egne statsborgere, når de rejser hjem.\n25.Medlemsstaterne bør sikre, at alle formelle krav, der pålægges borgere og virksomhedere, udgør et konkret bidrag til indsatsen mod pandemien og ikke skaber en uberettiget og unødvendig administrativ byrde.\n26.Hvis en person udvikler symptomer ved ankomsten til destinationen, bør testning, diagnosticering, isolation og kontaktopsporing ske i overensstemmelse med lokal praksis, og vedkommende bør ikke nægtes adgang. Oplysninger om opdagede smittetilfælde ved ankomsten bør med henblik på kontaktopsporing straks deles med de offentlige sundhedsmyndigheder i de lande, den pågældende person har opholdt sig i inden for de seneste 14 dage, ved hjælp af systemet for tidlig varsling og reaktion.\n27.Restriktionerne bør ikke tage form af forbud mod driften af visse transportvirksomheder.\n28.Medlemsstaterne bør forsyne relevante interessenter og offentligheden med klare, fyldestgørende og rettidige oplysninger om eventuelle restriktioner for den frie bevægelighed, eventuelle ledsagende krav (f.eks. fremvisning af negativ covid-19-test eller udfyldelse af en kontaktopsporingsformular) samt om de foranstaltninger, der gælder for tilrejsende fra højrisikoområder.\nNavnlig bør medlemsstaterne så hurtigt som muligt underrette offentligheden om eventuelle nyindførte eller ophævede restriktioner, som er meddelt de øvrige medlemsstater og Kommissionen, jf. punkt 14 og 17.\nDisse oplysninger bør også gøres tilgængelige på webplatformen "Re-open EU" med en krydshenvisning til det kort, der regelmæssige offentliggøres af Det Europæiske Center for Forebyggelse af og Kontrol med Sygdomme, jf. punkt 12 og 13.\n(1) Dette omfatter alle medlemsstater, der er bundet af EU-reglerne om fri bevægelighed, såvel som tredjelande, der er bundet af regler om fri bevægelighed (dvs. Island, Liechtenstein og Norge på grundlag af EØS-aftalen, Schweitz på grundlag af aftalen om fri bevægelighed for personer og Det Forenede Kongerige i den overgangsperiode, der gælder frem til den 31. december 2020, på grundlag af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab).\n(2) EUT C 86 I af 16.3.2020, s. 1.\n(3) EUT C 102 I af 30.3.2020, s. 12.\n(4) EUT C 169 af 15.5.2020, s. 30.\n(7) Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158 af 30.4.2004, s. 77).\n(8) Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158 af 30.4.2004, s. 77).\n(9) EUT C 57 af 20.2.2020, s. 4.\n(10) EUT C 86 I af 16.3.2020, s. 1.\n(11) EUT C 102 I af 30.3.2020, s. 12.\n(13) EUT C 156 af 8.5.2020, s. 1.\n(14) EUT C 169 af 15.5.2020, s. 30.\n(16) EUT C 235 I af 17.7.2020, s. 1.\n(17) EUT C 96 I af 24.3.2020, s. 1.\n(18) EUT C 100 I af 27.3.2020, s. 1.\n(19) EUT C 119 af 14.4.2020, s. 1.\n(20) I overensstemmelse med aftalen om Det Forende Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 7, "udtrædelsesaftalen") henviser dette ligeledes til Det Forenede Kongerige i den overgangsperiode, der er omhandlet i artikel 127, stk. 1, i udtrædelsesaftalen.\n(21) EUT C 102 I af 30.3.2020, s. 12.


Drømmer du også om at blive frisør? Så læs med og bliv inspireret af Mikes vej fra frisørskolen til selvstændig frisør, og få et par tips med på vejen om mode og stil!\nHvordan startede din interesse for at blive uddannet frisør?\n”Jeg er vokset op i modeverdenen, og siden 4. klasse ville jeg være frisør. Jeg har altid arbejdet målrettet efter at blive frisør, og startede direkte på frisørskolen efter 10. klasse”.\n”Mine forældre prøvede at pejle mig i andre retninger, men mode og frisørfaget hev i mig. Jeg vidste, at det var det, jeg skulle være!”\nHvor har du taget din frisøruddannelse henne?\n”Jeg er vokset op i Holstebro, og tog min uddannelse på Herning Frisørskole. Du skriver under på en fireårig kontrakt, hvor du delvist er i en frisørsalon og delvist er på skolen”.\nHvordan er forløbet som frisørstuderende bygget op?\n”Du kan starte forløbet på to måder; enten i mesterlære eller direkte med et halvt års grundforløb på skolen. Uddannelsen veksler mellem forløb, hvor du er på skolen og ude i salonen. Du afslutter så uddannelsen med en 2-dages svendeprøve, hvor du 4 uger forinden får at vide, hvad du skal til eksamen i. Og så finder du modeller, og gør dig klar inden du skal op til eksamen”.\nHvordan er din samlede oplevelse af frisøruddannelsen?\n”Min oplevelse af frisøruddannelsen er meget blandet. Der er mange kompetente lærere, og du glæder dig altid til at komme tilbage på skolen. Du får en masse nye input, og ude i salonerne lærer du virkelig meget.\nDu lærer også undervejs, hvilken frisørtype du er, og hvad du synes er sjovt. Her i salonen kan vi godt lide at lave det alternative, og bruger meget tid på efteruddannelse, kurser og så videre”.\nHvordan var overgangen fra du var færdiguddannet til dit første job?\n”Efter frisøruddannelsen arbejdede jeg lidt i Holstebro, hvorefter jeg flyttede til København og startede op som selvstændig frisør. Det var helt fra bunden, for mine kunder fra Holstebro var jo langt væk. Jeg har jo salon Fake Your Beauty sammen med Lina, og vi har et super godt samarbejde. Vi kører mange projekter, og elsker at være kreative. Vi blev eksempelvis kontaktet af Copenhell sidste år, og var så derude at arbejde i en stand. Det var super fedt!”.\nHar du et godt råd til, hvordan man starter op som selvstændig frisør?\n”Det er bare at springe ud i det, men være bevidst om, at det i starten går langsomt. Du skal have gåpåmod og gøre verden opmærksom på dig selv. Jeg delte flyers ud på gaden og gik i byen for at snakke med folk. Simpelthen møde nye mennesker, fortælle om salonen og give mit visitkort. Det er ikke super ’PR-agtigt’, men det er bare så vigtigt, at du skaber gode relationer. Jeg fik opbygget min kundegruppe på 1 år, men det tager gerne 2 år”.\n”Det bedste er, at du får lov til at skabe noget nyt hver dag. Du har jo muligheden for enten at ødelægge eller skabe noget ekstraordinært når en kunde sætter sig i frisørstolen. Det er en kæmpe tillid som kunden giver dig, når de sætter sig i stolen. Og så er det sindssygt fedt at blive anerkendt når en kunde lyser op, efter du har klippet personen”.\nHvor finder du inspiration til nye friurer mode henne?\n”Det gør jeg eksempelvis bare ved at gå en tur på gaden, og se hvad folk har på? Mange mennesker formidler et budskab i deres stil og påklædning, og det er super fedt. Jeg tager også til modeuger, kigger i blade og magasiner – finder inspiration fra ældre tider. Jeg gemmer bladene, så jeg kan holde stik med, hvad der var moderne eksempelvis i 90’erne, hvis det bliver moderne igen. Det gør det som regel – alting kommer på mode igen med tiden”.\nEr der noget, der er mindre godt ved frisørfaget?\n”Du har nogle skæve arbejdstider som frisør, så hvis du har familie kan det godt være lidt besværligt at få til at hænge sammen. Jeg arbejder eksempelvis om lørdagen.\nOg så er det dårlige arbejdsstillinger, hvor du hele tiden prøver at bevæge dig på en ny ergonomisk måde. Det er hårdt for skuldrene, ryggen og kroppen generelt, så det er vigtigt, at træne og holde sig stærk. Statistikkerne siger, at den gennemsnitlige frisør kun arbejder i 7 år, men mange holder også 30-40 år. Så det skal du ikke lade dig skræmme af”.\nHvordan forholder du dig til small-talk som frisør?\n”Det lærer du hurtigt. Når kunden sætter sig i stolen, så small-talker vi om alt muligt. Du kan altid snakke om hårprodukter eller vejret. Det er nok meget godt at være en åbensindet og social person. Du lærer at håndtere sure kunder, for nogen kommer sure ind i butikken fra starten af. Når de så sætter sig i stolen, så har de en kæmpe tillid til dig, fordi du har en form for magt med saksen i hånden. Og så bliver du lidt en terapeut, der lytter til, hvis kunden har haft en dårlig dag”.\n”Mine fremtidsplaner er her i salonen, men jeg synes også, at det er sjovt at undervise. Så der kommer nok et tidspunkt, hvor jeg skal undervise samtidig med, at jeg arbejder her i salonen. Jeg synes, at vi laver spændende ting, og har gang i en masse. Jeg bliver ved med at være frisør, og så er jeg jo også barber.\nNæste år skal jeg til New York nogle måneder for at arbejde i en barbershop. Det er derovre, det hele er startet. De har kæmpestor erfaring med at lave old school barberinger. Så der skal jeg over og hente inspiration”.\nSkal du være en bestemt type for at blive frisør?\n”Det tror jeg ikke, men du skal have passion for mode og hår. Du er jo et forbillede når kunderne kommer ind i butikken. De ser på dig, og du er inspiration”.\nKan du give et godt råd til unge, der drømmer om at tage frisøruddannelsen?\n”Prøv at komme i praktik 1 eller 2 uger i en frisør, så du kan se, om det er noget for dig? Jeg tror, at mange piger drømmer om at blive uddannede frisører, men det er mere idéen end virkeligheden. Så snus lige til faget, og tag det sure med det søde. I starten skal du indstille dig på at lave kaffe, feje gulve, stille produkter på plads og se med fra sidelinjen, men i sidste ende skal det nok belønne sig”.\nHer kan du se et overblik over jobbet som nyuddannet frisør\nSenest opdateret: 07 dec 2015


Flight of Typhoon Ib MN178 og Flying Officer JDF Wathieu den 1945-02-25\nDen 1945-02-25 fløj pilot JDF Wathieu (Flying Officer, RAF) med et ukendt servicenummer en Typhoon Ib med seriel MN178 V til denne opgave: ukendt operation. Hans mission blev ikke afsluttet. Omstændighederne ved tab af fly: Nedbrudt i nærheden af Weeze. Dette fly var en del af eskadrille nr. 609. Placeringen af kortet er Weeze Germany. Omstændighederne ved afslutningen af denne mission for Wathieu: han døde, men dødsforhold er ukendte. Der er ingen kendt mindested.\nJean Denis Wathiue døde ikke som anført i artiklen. han blev fanget af tyske faldskærmstropper og frigjort af americna tropper i slutningen af april 1945 Efter krigen havde han en succesrig karriere, og han blev chef for Advanced Flying School of the ...


Høfeber - Leif Panduro | DVD Film | Dvdoo.dk\nHøfeber Leif Panduro\nFakta om Høfeber - Leif Panduro\nAxel Strøbye Peter Schrøder Kirsten Lehfeldt Claus Ryskjær Frits Helmuth Lisbet Dahl Thomas Mørk Torben Jensen\nArne Forchammer Annelise Hovmand\nKomedier, Satire, Utroskab, Høfeber, Dvd, Movie\nDin anmeldelse af Høfeber - Leif Panduro\nVores brugere har bedømt Høfeber - Leif Panduro DVD til\nFilm og tv-serier har vi hos dvdoo.dk forhandlet i en lang årrække og vi sælger dem bl.a. i Dvd format i mange forskellige genrer. Lige fra actionfilm til romantiske film.\nDer er tit forskellige holdninger, hvilket også præger diskussionerne, men det er et godt eksempel på, hvor interesserede vi er. Passionen knytter os sammen og når vi debatterer TV-serier og film, så er vi eksperter.\nHåbet er, at passionen smitter af på dig når du ser Høfeber - Leif Panduro. Vi ønsker dig god fornøjelse.\nDvdoo.dk er den ældste filmbutik på internettet i Danmark, da vi har solgt film, musik og spil siden 1999. Sammenligner man os med de øvrige markeder, er vi faktisk også blandt Danmarks ældste webshops. Til at begynde med havde vi udelukkende DVD produkter på hylderne i vores webshop. Og som tiden er gået, mens vores begejstring for film bare blev større og større og flere filmformater kom på markedet, begyndte en kærlighed for musik og spil at gro. Derfor var det selvsagt, at både CD'er og spil skulle være i dvdoo.dk's sortiment.\nDet er vigtigt for os, at vi altid bestræber os på, og får skabt, den gode kundeoplevelse. Og mange års indsigt har efterhånden givet os et nuanceret og farverigt billede af, hvad du som kunde har af ønsker, når du kommer forbi vores onlineshop. Vi ønsker blandt andet, at vores dybe interesse i film-, musik- og spiluniverset skinner klart igennem, og at det smitter af på dig, når du besøger vores verden af kvalitetsunderholdning.\nVi har en stor FAQ hvor du som regel kan finde svar på spørgsmål du måtte have til film, musik eller spil. Er du stadig i tvivl er du selvfølgelig altid velkommen til at kontakte vores kundeservice som er klar til at assistere dig via e-mail eller per telefon. Vi ønsker dig god fornøjelse med dit besøg hos dvdoo.dk.


Start på skolen - Information\nHome » Sport og friluftsliv » Start på skolen\t»\nPosted by admin on jun 19, 2015 in Sport og friluftsliv |\nHvert år er der nogle nye klasser der skal skubbes videre i systemet , og det betyder selvfølgelig også at der kommer nye startere til. Hvis det er første gang man skal til at starte i skole, har man nok heller ikke så meget forstand på internettet. Her er det mest forældrene der har styr på sådan noget, og de har forhåbentligt sørget for at man er klat til at møde alle sine nye kammerater i skolen. Der er dog også en ting som skal være i orden enden man starter på skole, selvom det alt andet lige bliver dyrere og dyrere jo ældre man bliver, men jo mere seriøst og specifikt bliver det også. Men den tid den sorger, nu skal man bare i gang med skolestart, og her er der nogle vigitge ting som man skal sørge for er på plads når man sender sin lille dreng eller pige hen i skolen. Man skulle nødig opleve at hun står derhenne i skolen, og ikke har fået sin madpakke med. Det ville ikke være så god en situation.\nSom sagt er der nogle ting som er meget standard at få med i skolen når man lige er startet. For det meste får man et navneskilt derhenne når det er at man skal møde alle de andre, men det er også mest for at læren skal have det nemt med at lære alle børnene navne. skoletasker og penalhus til skolestart er en af de mest vigtige ting, for hvordan skulle man ellers skrive ned hvad læren siger. Det er noget som man kommer til at bruge hver dag, og det er derfor også meget godt at man har masser af det klar til at blive brugt henne i skolen. Hvis man står som forældre og skal til at sende sit barn hen i skolen, og ikke rigtig har fået købt noget endnu. Så er det meget hurtigere at gå ind på sådan noget som stayhome.dk hvor man kan finde alt indenfor dette område. www.stayhome.dk hjælper en godt i gang med skolen. Skolestart behøver ikke at være svært.


hydrogensulfid - toksicitet og mad - toksicitet og toksikologi - 2022\nBrintsulfid - ellers kendt som hydrogensulfid eller hydrogensulfid (H 2 S) - er et molekyle, der er opløseligt i vand og ethanol, hvilket giver en meget stærk lugt af "rådne æg".\nHydrogensulfid (H2S) er et svagt surt diprotisk molekyle, der har 2 H + protoner, som ved stuetemperatur diffunderer i luften i gasform hydrogensulfid (H 2 S) er ansvarlig for salifiering af sulfider, hvoraf kun få er hydrofile.\nBrintsulfid (H 2 S) er giftigt og endog dødeligt for mennesker; dets udslip i luften forekommer hovedsagelig følgende:\nBakteriel eller enzymatisk nedbrydning af svovlholdige proteiner i stabiliserende bindinger, såsom disulfidbroer og i svovlaminosyrer\nProteinfyring og sekundær, tertiær og kvaternær struktur denaturering med disulfid-brodannelsesfejl.\nHydrogensulfid (H 2 S) er stærkt til stede i røgene, der stammer fra: luftlommer i undergrunden, råolie og områder med høj nedtoningsaktivitet (såsom damme, myrer og sumpere); hydrogensulfid er en af de aromatiske komponenter, der er mest forekommende i fæces og tarmgasser, men frigivelsen i store mængder sker hovedsageligt i fødevareindustriens produktionscykler, i vandrensning med slam, i olieraffinering osv.\nNB . Brintsulfidet (H 2 S) reagerer med sølv og overfladisk skaber en sort patina af sølvsulfid, synlig på ringe, øreringe og halskæder efter de termiske bade.\nHydrogen sulfid (H 2 S) er en gift, der virker ved at hæmme mitokondriell respiration, derfor påvirker dets toksiske virkning alle celler i kroppen, der udnytter aerob metabolisme (næsten alle sammen med de røde blodlegemer); Den farligste karakteristika for hydrogensulfid (H 2 S) ved mellemhøje koncentrationer er dens evne til at inaktivere den lugtfuldt sensoriske opfattelse som den eneste alarmklokke på grund af tilstedeværelsen af hydrogensulfid (H 2 S) i luften. Ved lave koncentrationer producerer hydrogensulfid (H 2 S) derimod slimhindeirritation, hyperventilation og lungeødem, og langvarig eksponering fører til kronisk træthed, appetitløshed, hovedpine, kognitive og hukommelsesforstyrrelser.\nHydrogensulfid (H 2 S) kan allerede ses i koncentrationer på 0, 0047 dele pr. Million (fra 50% af befolkningen), mens 10 ppm repræsenterer den lavere grænseværdi for toksicitet uden risiko for sundhedsskader efter eksponering 8 på hinanden følgende timer med niveauer svarende til 1000 ppm hydrogen sulfid (H 2 S) er der en øjeblikkelig sammenbrud, selv efter en enkelt ånde.\nSAMMENFATNINGSTABEL OVER TOKSICITET AF SULFIDRIKSYRE - SULFURHYDROGEN - DIHYDROGEN SOLFUR (H2S)\nKoncentrationer i dele pr. Million (ppm)\nVirkning på den menneskelige organisme\nLavere opfattelsesgrænse for 50% af befolkningen\nEksponeringsgrænse uden sundhedsskader, i 8 timer om dagen\nBegræns ud over hvilke øjnene er irriteret af gassen\nKoncentration, der forårsager cellulær skade\nKoncentration, der lammer den lugtende nerve\nKoncentration forårsager lungeødem\nKoncentration der forårsager hyperventilering\nNedre dødelighedsgrænse på 50% af befolkningen efter 5 minutters eksponering\nMindste koncentration, der forårsager sammenbrud ved kvælning efter 1 enkelt åndedræt\nHydrogen sulfid i fødevarer\nHydrogensulfid (H 2 S) kan fremstilles i fødevarer, hvorfra det frigives ved gasformig fordampning; hydrogensulfid (H2S) er et typisk derivat af nogle kemiske transformationer, såsom for eksempel disulfidbro-nedbrydning og hydrogeneringsaggregering (H +) efter "proteinfyring" (denaturering). Denne reaktion er tydeligt mærket i det hårdkogte æg, som ved at producere hydrogensulfid (H 2 S) ud fra albumens svovl (som, selv om det er flygtigt, bevares af skallen), frigør øjeblikkeligt gasen det synlige lugt. Husk også, at i det hårdkogte æg er hydrogensulfid (H 2 S), der frigives ved affyringen af albumen, ansvarlig for jernens (overflade) chelation af æggeblommen med produktionen af et salt kaldet ferrosulfid (FeS) plus to hydrogenioner; den kemiske reaktion er som følger:\nH2S + Fe ++ → FeS + H2\nNB . Jernholdigt sulfid er en forbindelse, som selvom chelaterer æggens jern og delvis forhindrer dens metaboliske anvendelse, er ufarlig ved lave koncentrationer. Det skal dog ikke undervurderes ved høje doser.\nBrintsulfid (H 2 S) er også en forbindelse, der letter sondringen mellem sunde fødevarer af animalsk oprindelse og dem, der er i færd med nedbrydning; dette sker på grund af putrescent bakterievirkning både mod sulfidbroerne i proteinerne og mod svovlaminosyrerne med den efterfølgende frigivelse af svovl bestemt til syntesen af hydrogensulfid (H2S). NB . Denne proces er især genkendelig ved nedbrydning af æg og fisk beskadiget på grund af dårlig bevarelse.\nKryptiske Tonsils af G.Bertelli\nCopyright 2022 \_ Svovlsyre


Flagstang tilbud - Kalkovnen\nØnsker du at finde de allerbedste tilbud på flagstænger, så kan det være en strygende ide, at tjekke det store og attraktive udvalg ud, som der findes online. På internettet er der altid gode muligheder for at gøre en god handel indenfor flagstænger. Derudover har man alletiders mulighed for at finde en forrygende tilbud på en flagstang. Gå derfor online allerede i dag, og find et godt flagstang tilbud her og nu. Der er flere og flere danskere, der vælger at bestille flagstænger med flag over nettet, da priserne her er meget mere fordelagtige end hos de fysiske forhandlere. Se derfor nærmere på dette link, som man finder lige her flagstang, hvis man er interesseret i at gøre en rigtig god handel. Der er gode muligheder for flagstang salg og flagstang tilbud, samt gode og attraktive priser på flag. Her kan man finde både dannebro, men også en masse andre specielle flag. Se nærmere online.\nforskellige størrelser af stænger\nDer findes rigtig mange forskellige størrelser indenfor flagstænger. Er man derfor på udkig efter en flagstang i en helt bestemt længde, så kan det være en god ide at tjekke de attraktive portaler ud, som der findes online. Herinde har man alletiders mulighed for at gøre en rigtig god handle, og komme hjem med den flagstang, der passer helt perfekt til jer. Der findes mange forskellige træsorter at vælge stangen i, og andre materialer end træ.\nVær med til at designe selv\nØnsker man selv at være med til at designe sin flagstang, er der også gode muligheder for dette her og nu. Gå ind på deres hjemmeside, og klik under kategorien, “Din flagstang”. Herinde kan man bestille den lige efter ens ønsker og behov. MUlighederne er mange og det er bare med at bestille over nettet, da det er nemt og bekvemt, men også billigst.\nFind et hotel når du skal ud og rejse


Tilføje poster på Bluehost til at konfigurere dit SharePoint Online-websted - Office Support\nTilføje poster på Bluehost til at konfigurere dit SharePoint Online-websted\nEr du klar til at oprette CNAME-posten hos Bluehost? Følg trinnene i denne artikel. (Brug for mere hjælp? Få support.)\nFor at komme i gang skal du gå til siden med dine domæner på Bluehost ved hjælp af dette link. Du vil blive bedt om at logge på først.\nVælg zone editor stadig på siden domæner.\nhvor navn er navnet på dit eget domæne uden www (f.eks., contoso.sharepoint.com)\nØnsker du sandsynligvis personer skal kunne få adgang til dit offentlige websted uden at medtage www webadresse. For at gøre dette skal du følge trinnene i den følgende tabel konfigurere omdirigering hos Bluehost. Dette kort roden domænenavn (eksempelvis http://fourthcoffee.com) til det fulde domænenavn (eksempelvis http://www.fourthcoffee.com).\nVælg Omdiriger stadig på siden domæner.\nVælg Permanent (301) i afsnittet tilføje omdirigering.\nVælg dit domænenavn på rullelisten i sektionen tilføje Omdiriger i feltet http://(www).\nI den www.redirection: område, Vælg Omdiriger ikke www.\nI feltet omdirigerer for at –> skal du skrive eller kopiere og indsætte værdien fra den følgende tabel:\nOmdiriger til –>\nVælg Tilføj denne omdirigering.


Vil du have jobbet? Så tal chefens sprog | StepStone\nVil du have jobbet? Så tal chefens sprog\nOplever du, at din jobansøgning gang på gang havner i nej-bunken? Det er måske, fordi ansøgningen handler for meget om dig, dine ønsker og dine behov. Skift fokus fra din egen virkelighed til chefens og ryk op blandt de få udvalgte.\nNu skal du bare høre en historie om mig, og hvorfor jeg er god...\nKeder du dig allerede og er på vej til at hoppe videre til noget andet? Sådan har arbejdsgivere det også, når du skriver ansøgninger, der handler for meget om dig. "Jamen, det er da mig de skal ansatte, så skal jeg da også fortælle om mig selv og alt det, jeg kan," siger du måske?\nDet kan lyde paradoksalt, men faktisk vil arbejdsgivere helst høre om sig selv i din ansøgning, også selv om de ikke siger det højt. Arbejdsgivere vil høre, hvordan du kan hjælpe med:\nat nå DERES mål\nat løse DERES udfordringer\nat skabe resultater for DEM\nSæt derfor fokus på din modtager, på jer frem for jeg, når du skriver ansøgninger. Når du fortæller, hvad du kan gøre for virksomheden får du på måde alligevel præsenteret dig selv, men set fra virksomhedens perspektiv. Det kan arbejdsgivere lide at læse.\nSkriv så direkte som muligt\nSkal du overbevise en arbejdsgiver om, at dine kompetencer flytter noget, er det vigtigt at du taler med høj, klar røst i din ansøgning. Hvad betyder det? Det betyder blandt andet, at du skal fjerne forbeholdene i din ansøgning. For eksempel vil sætninger som...:\n"I vil kunne opleve mig som innovativ" og\n"Jeg kan udvise fleksibilitet og rummelighed"\n...virke langt stærkere, hvis man fjerner forbeholdene "kunne" og "kan" og bruger ren nutid i stedet for:\n"I vil opleve mig som innovativ" og\n"Jeg udviser fleksibilitet og rummelighed"\nMen hvorfor ikke gøre sætningen endnu mere mundret: "Jeg er fleksibel og rummelig". Eller give sætningen mere "jer" end "jeg": "I får en medarbejder, der er fleksibel og rummelig, hvis vi indgår en kontrakt."\nEksempler gør dig til en ener\nDu skiller dig positivt ud og skriver dig ind i chefens virkelighed ved at smide alle floskler og klichéer langt væk. Floskler og klichéer er ord og vendinger, der er så slidte, at de har mistet deres værdi. De luller læseren i søvn, og du viser dig fra din kedelige side, hvis du bruger de udtrådte vendinger.\n"Mange bolde i luften"\n"Holde hovedet koldt"\n"Bevare overblikket i en presset situation"\n"Jeg brænder for"\n...er nogle af de formuleringer, som står i så mange ansøgninger, at du forbliver i den grå masse, hvis du ikke træffer et andet sprogligt valg: Brug et eksempel i stedet for. Et eksempel fra den virkelighed, som du bliver en del af, hvis du får jobbet. En erstatning for "mange bolde i luften" kunne til et kontorjob se sådan ud:\n"Jeg kan godt lide, når der er gang i den - når jeg skal have en præsentation færdig til et møde om en time, en koordinator kommer hen til mit bord og beder om en status på et projekt og telefonen ringer. Jeg finder altid en løsning."\nDet fylder lidt mere i din ansøgning at bruge konkrete eksempler frem for "fastfood" i form af standardudtryk. Men det betaler sig. For chefen kan næsten se dig for sig i jobbet og det kan blive et vigtigt skridt over i ja-bunken.\nAf Dorthe Lundh,\nSelvstændig journalist og specialist i karrierekommunikation


Mads Granum Kvintet - Med Favnen Fuld Af Kærlighed | CD | Dvdoo.dk\nMads Granum Kvintet »\nMads Granum Kvintet Med Favnen Fuld Af Kærlighed\nMads Granum Kvintet - Med Favnen Fuld Af Kærlighed - Cd\nAf Mads Granum Kvintet\nFakta om Mads Granum Kvintet - Med Favnen Fuld Af Kærlighed\nMed Favnen Fuld Af Kærlighed, Cd\nDin anmeldelse af Mads Granum Kvintet - Med Favnen Fuld Af Kærlighed\nHer på dvdoo.dk går vi utrolig meget op i musik. Derfor valgte vi naturligvis at indføre musik CD'er som en naturlig del af vores store udvalg.\nDet store udvalg af forskellige musikgenrer, er vi meget glade for, at vi kan tilbyde dig, for da vi hos dvdoo.dk har vores foretrukne stilarter, så ved vi, at vores gode kunders smag er meget bred. Derfor vil du hos os finde CD'er fra klassisk musik med italienske Andrea Bocelli til schlagere fra Andrea Berg samt genrer, der adskiller sig markant, og som vi også har gode tilbud på rock, jazz, rap, pop og heavy metal. Og det er klart, at vi ligger inde med al den danske musik, som du hører i radioen.\nMange mennesker har, ligesom os her på dvdoo, en enorm passion for musikken. Som regel fordi det virker inspirerende. Og vi håber derfor, at det betyder, du får megen glæde ud af Mads Granum Kvintet - Med Favnen Fuld Af Kærlighed, når du hører albummet gang på gang.\nDvdoo.dk blev startet i 1999, og er blandt landets ældste filmbutikker på internettet. Faktisk er vi også en af Danmarks ældste internetbutikker på tværs af alle markeder. Vi startede op som en webbutik udelukkende med salg af DVD film. Og som årene gik, mens vores begejstring for nye tekniske formater og nye film bare voksede sig større og større, blev vores tilsvarende kærlighed for spiluniverset og musikken grundlagt. Det stod os derfor klart, at kunderne også skulle bruge dvdoo.dk som fast forhandler af spil og CD'er.\nFor os er det meget vigtigt, at vi altid bestræber os på, og får frembragt, den gode kundeoplevelse. Det branchekendskab som vi har opbygget efter mere end 10 år giver os detaljeret og omfattende viden om, hvad du som kunde har af ønsker, når du kommer forbi vores webshop. Vi ønsker bl.a., at vores dybe passion for spil-, musik- og filmuniverset skinner igennem, og smitter positivt af på alle, der besøger vores univers af underholdning.\nFind svaret på dine spørgsmål til vores udvalg af musik, spil eller film i vores omfattende FAQ. Vores kundeservice står endvidere altid til rådighed for dig til at svare på de spørgsmål du måtte have, og du kan tage fat i os enten per telefon eller via e-mail. God fornøjelse med besøget i vores netshop.


Spildte chancer og et vådt point mod en sort mur - Holbæk Bold- og Idrætsforening\nSpildte chancer og et vådt point mod en sort mur\nHolbæk – Fredensborg 2-2 (1-1)\n0-1 John Frederiksen (1. min.), 1-1 Jonas Thomsen (45), 1-2 Mads Skovby Hansen (57), 2-2 Birol Serinkanli (str., 84). Udvisning: Kevin Schmidt, Fredensborg (85).\nCheftræner Freddy Andersen var både synligt og hørbart irriteret efter det skuffende uafgjorte resultat mod de sortklædte oprykkere fra Fredensborg.\n"Den kamp skulle vi have vundet. Bortset fra det første minut var spillet i 1. halvleg fint nok, men det hjælper jo ikke noget, når vi ikke kan score på de tre-fire store chancer, der burde være nok til at afgøre kampen. 2. halvleg var noget værre ...", sagde en frustreret Freddy Andersen umiddelbart efter kampen, der blev afviklet i silende regnvejr på SuRi Park.\nGæsterne chokstartede med en scoring efter hjørnespark i kampens første minut, men resten af halvlegen dominerede hjemmeholdet stort. Udligningen ved anfører Jonas Thomsen lod dog vente på sig til halvlegens sidste minut.\nEfter pausen havde det mest bold-besiddende, men ind imellem i overdreven grad også bare bold-flyttende, hjemmehold svært ved at veksle overtaget til målchancer mod de defensivt organsierede, contra-spillende gæster fra Fredensborg, der stod som en sort mur foran eget straffesparksfelt i den silende regn.\nStik mod chancefordelingen kom Fredernsborg foran og efterfølgende havde oprykkerne endda et par pæne muligheder for at score yderligere.\nI stedet fik Holbæk udlignet på et straffespark begået mod indskiftede Mads Asnæs Larsen. Birol Serinkanli eksekverede meget sikkert til 2-2, kampens resultat.\nMed det ene point - og rundens øvrige resultater - holder Holbæk placeringen som nummer fire i den jævbyrdige 2. division, pulje 1.\nFoto: Birol Serinkanli - udlignede til 2-2 på straffespark (Foto: Laila Versemann)


Sundhedsjobs.dk - Vil du som speciallæge arbejde på Region Sjællands eneste offentlige fertilitetsklinik?\nJobbet "Vil du som speciallæge arbejde på Region Sjællands eneste offentlige fertilitetsklinik?" er udløbet\nVil du arbejde på Region Sjællands eneste offentlige fertilitetsklinik?\nVed Gynækologisk Obstetrisk Afdeling, Sjællands Universitetshospital er en stilling som overenskomstansat overlæge eller afdelingslæge ledig fra 01.01.2020 eller snarest derefter.\nRegion Sjælland har med et befolkningsgrundlag på godt 820.000 borgere samlet al fertilitetsbehandling i nye lokaler (1000m2) i Center for Reproduktiv Medicin. Lokalerne ligger i nabofællesskab med Sjællands Universitetshospital, Køge.\nRegion Sjællands Center for Reproduktiv Medicin, Køge\nVaretager alle fertilitetsbehandlinger (insemination, IVF/ICSI), herunder behandling med nedfrosne embryoner/blastocyster\nMandlig udredning af nedsat sædkvalitet\nIndgår i udredning/behandling af kvinder med gynækologiske endokrine tilstande, herunder\nOmfatter 5 speciallæger, pt 2 overlæger og 5 afdelingslæger.\nIndgår i nationale og internationale forskningsprojekter.\nGynækologisk Obstetrisk Afdeling, Roskilde omfatter i øvrigt\nAfsnit for fødende og svangre og barsel med årligt 2300 fødsler\nAfsnit for gynækologi med døgnsenge og gynækologisk ambulatorium.\nVaretager gynækologiske regionsfunktioner indenfor urogynækologi og onkogynækologi\nVaretager obstetriske regionsfunktioner\nDagskirurgisk afsnit (en til tre operationsstuer dagligt)\nCentral operationsafdeling (otte operationsstuer om ugen)\nGynækologisk Obstetrisk Afdeling indgår i speciallæge uddannelse i Gynækologi og Obstetrik (seks forløb fordelt på H1, H2 og H3 faser) samt i uddannelsen af speciallæger i Almen Praksis (fire forløb)\nStillingen ønskes besat med en overlæge eller afdelingslæge i Gynækologi og Obstetrik med særlig kompetence og interesse inden for fertilitet og reproduktiv medicin. Ansøgere med forskningserfaring, dokumenteret solid erfaring indenfor reproduktionsmedicin og gynækologisk endokrinologi vil blive foretrukket. Tillige lægges vægt på administrativ og pædagogisk erfaring. Stillingen indebærer weekend dagvagter ca. hver fjerde til sjette lørdag, men er vagtfri i forhold til den gynækologiske/obstetriske del af afdelingen\nYderligere oplysninger om stillingen kan fås ved henvendelse til ledende overlæge Lars Alling Møller, 23 32 79 23.\nDu kan læse mere om Sjællands Universitetshospital på www.regionsjaelland.dk. Læs mere om byggeprojektet i Køge her


Københavns Lufthavn har Europas bedste udvalg af mad og drikke - InsideFlyer DK\nIgen i år modtog Københavns Lufthavn en pris til det prestigefyldte FAB-Awards, der blev afholdt denne uge i Toronto. Denne gang for Europas bedste F&B-udvalg og en andenplads i kategorien ‘Sense of Place’, som betegner de mest personlige og originale madoplevelser.\nPrisen slår endnu gang fast, at Københavns Lufthavn skaber nogle af verdens bedste gastronomiske oplevelser i branchen.\nDet har længe været et strategisk fokus for Københavns Lufthavn at ændre F&B-udvalget (Food & Beverage) fra et homogent og traditionelt lufthavnsudvalg, og i langt højere grad udvikle et unikt udvalg bestående af stærke, lokale brands og internationale ikoner. Med lokale gastronomiske oplevelser som smørrebrød hos Aamanns, juice og avocado-sandwiches hos Joe & The Juice og verdenskendte steaks hos MASH, giver Københavns Lufthavn passagererne en følelse af at sidde midt i København. Det blev i går belønnet med prisen for årets bedste F&B-udvalg i Europa, der for fjerde år i træk placerer Københavns Lufthavn som førende inden for lufthavnsgastronomi.\nKøbenhavns Lufthavn var ydermere nomineret i den prestigefyldte kategori ‘Sense of Place’, hvor lufthavnen blev fremhævet på baggrund af deres evne til at skabe personlige og originale madoplevelser, der afspejler regionen.\nFAB Awards hylder det bedste inden for rejserelaterede spiseoplevelser verden over, og i år var der særligt fokus på personlighed, kreativitet og innovation. Ifølge Peter Krogsgaard, som er Chief Commercial Officer hos Københavns Lufthavn, er det især kunsten at skabe en atmosfære, der afspejler Danmark og København, som giver passagerne en ekstraordinær lufthavnsoplevelse:\nVi ønsker, at Københavns Lufthavn skal være en afspejling af Danmark, København og den nordiske region, og vores udbud af caféer og restauranter er derfor skræddersyet derefter. Vi har en større koncentration af lokale brands end mange andre internationale lufthavne, og vi lægger vægt på at skabe rum til at formidle regionens smage, arv og værdier i et internationalt miljø. Og det er netop denne blanding mellem det lokale og de internationale ikoner, som i vores optik er med til at gøre oplevelsen unik.\nUdbygningen gør plads til endnu flere madoplevelser\nSidste år rejste 29 mio. passagerer igennem Københavns Lufthavn, og endnu flere forventes at rejse igennem i år. Det kræver både mere plads og endnu flere spiseoplevelser, der imødekommer en stor forskellighed i smag og budget.\nSådan ser de første modelbilleder ud af den igangværende tilbygning.\nSom et led i en stor udbygningsplan, udbygger lufthavnen derfor hele Terminal 2 før sikkerhedskontrollen, hvor der bliver plads til fem nye caféer og restauranter, der åbner til efteråret. I tråd med lufthavnens eksisterende gastronomiske tilbud, vil de nye spisesteder være en blanding af både lokale helte og internationale brands – herunder 42RAW, WOK, Riccos og Nordens første Pret A Manger.\nNetop Pret A Manger fik også en pris for bedste “Food to Go” tilbud. Det var deres butikker i London Heathrow lufthavnen som fik dette. Det er bestemt positivt for Københavns Lufthavn, da flere og flere flyselskaber fjerner de gratis mad og drikkevarer ombord. Dermed gør det det positivt at der er et godt udvalg. Så vi byder Pret A Manger velkommen til Københavns Lufthavn.\nPret A Manager i London Heathrow lufthavnen vandt prisen for bedste “Food to Go” tilbud ved FAB 2017\n“Det er vigtigt for os at alle, der kommer i Københavns Lufthavn har mulighed for at få exceptionelle og autentiske madoplevelser uanset smagspræferencer og budget. Med den nye udvidelse af området før sikkerhedskontrollen vil vi give mulighed for at endnu flere – også dem der skal hente og aflevere – kan nyde disse”, siger Peter Krogsgaard.\nF&B står for “Food and Beverage” – mad og drikke på dansk.\nKøbenhavns Lufthavn vandt i år prisen for ” Airport Food & Beverage Offer of the Year” for regionen Europa – altså ‘Europas bedste café og restaurantudvalg.\nKøbenhavns Lufthavn har de forudgående to år haft prisen for ‘Verdens bedste café- og restaurantudvalg (Airport Food & Beverage of the Year) i hænderne.\nLæs mere om FAB Awards 2017 her.\nTags\tAirport Food and Berverage Awards, FAB Awards, københavns lufthavn


Skrevet i Vancouver på en kølig efterårsdag og sendt via en gratis wi-fi-service på mit hotel med masser af båndbredde.\nAnaloge sygdomme krydsede den dyre-menneskelige kløft for længe siden, men digitale infektioner er først for nylig begyndt at hoppe på tværs af platforme. Er der nu også en sammenbrud i den maskine analoge-digitale barriere?\nLopper, flåter, myg, forurenet vand og mad, hudkontakt og den luft, vi indånder, har alle været ledninger for migration og mutation af dyrebaserede sygdomme, der smittede menneskeheden i årtusinder. På den anden side af det analoge-digitale kløft ser vi nu voksende niveauer af digital kontaminering ved malware spredes gennem vores maskiner.\nJeg tror, vi med sikkerhed kan antage, at vi alle har en eller anden form for sygdom, og at hver pc er inficeret med et eller andet grimt: der er bare ingen undgåelse af det. Hvordan kunne vi undslippe med en nys, stænk, berøring eller åndedræt, netværksforbindelsen, e-mail, hukommelsesstok eller hjemmeside?\nSå dette rejser spørgsmålet: kunne den skrøbelige membran mellem digital og analog bryde sammen, og måske kunne vi se krydsinfektion mellem de to verdener?\nSelvfølgelig tror jeg, vi allerede har det. På et indlysende niveau er det bakterierigt støv, snavs og udstrygning af fedt fra den menneskelige krop, der bor i og på hvert tastatur, pegefelt og mus, almindelige eksempler, men jeg tror, der er mange flere.\nDigitale dødsfald i sundhedsvæsenet er nu en betydelig årsag til, at folk blander denne dødelige spole ud. Alt fra forkert læsning af et instrument, en skrive- eller filfejl, anvendelse af forkert kropsmasse eller korrektion af dosis, til at få en diagnose eller forkert navn - det sker bare.\nHvis en politiker, manager, statistiker eller erhvervsdrivende er i farve og rammer den forkerte nøgle eller forkert læser skærmdata og giver den forkerte tilstand, kan de resulterende effekter mærkes over hele planeten, undertiden med en øjeblikkelig indvirkning. Omvendt kan korrupte data, der præsenteres for de samme mennesker, være lige så katastrofale.\nNår vi ser på den netværksverden, vi har opbygget, kan du måske konkludere, at det er noget af et mirakel, at vi stadig er alle her, men alle hurtigt udviklende økologier er i sagens natur tolerante over for de fleste ændringer, indtil en ekstrem er nået.\nOvervej et øjeblik det økonomiske system på denne planet, der styres af mennesker og maskiner.\nPolitikere, bankfolk, reguleringsfirmaer, forbrugere, markeder, forhandlere, udbud og efterspørgsel og automatiserede sensorer med handelssystemer opererer stort set usynligt og uden nogen form for politiovervågning eller tilsyn. Selvfølgelig gør de også på periferien - kriminelle, store og små.\nSer vi på de økonomiske mønstre i de sidste 200 år, ser vi cykler med gentagen succes og fiasko. Det er også tydeligt, at cyklusserne fremskyndes, når teknologien skrider frem, og toppe og truge ser ud til at blive mere ekstreme med tiden.\nDe amerikanske priscyklusser korrelerede med konflikter i de sidste 200 år\n(Billedkredit: Peter Cochrane)\nDer er mere end antydning af korreleret stigning og fald i formuer. USA beskrives ofte som blindt at trampe en næsten identisk vej mod stagnation som den, der blev taget af Japan for 20 år siden. Den samme betingelse blev naturligvis relativt set også opnået af en række EU-økonomier langt foran Japan. Grafikken nedenfor illustrerer de potentielle problemer, der brygges i dette tilfælde.\nGentagne cykler med succes og fiasko er tydelige i de økonomiske mønstre i de sidste 30 år\nHvorfor, kan du spørge, insisterer økonomier på aping mislykkede modeller? Sandsynligvis af samme grund mistede alle EU-landene systematisk deres imperier: var det bare udviklingen af samfund og frihed, politisk blindhed, hubris eller syge beslutninger? Sandsynligvis.\nNår vi ser gennem den enorme mængde data, der er genereret af markederne, analytikere og forståsegpåere, er det let at identificere ...\nEr det en god ide at diskutere præstationsanmeldelser med dine kolleger? Windows Admin Center lader brugere administrere Windows-servere og Windows 10-maskiner fra browseren Vejledning: Excel-analyse af udtryk Anmeldelse: Acronis Drive Monitor\nIntelligent Office-værktøjer, forhåndsvisning af SQL Server 2019 og Microsoft 365 Search head-up AI-temaudgivelser på Ignite


Sikkerhedsfirma anvender torturmetoder i undervisningen | Information\nMed hætte over hovedet bliver hans hoved presset ned i vandet. Gidseltageren har stramt fat i nakken på ham, mens han skriger ham ind i hovedet:\n"Hvem arbejder du for?"\nNår det danske sikkerhedsfirma Siras Academy uddanner livvagter, bliver der gået hårdt til den. Målet er dels at træne vagterne mod afhøring, dels at se, om folk er gjort af det rette stof til at arbejde i konfliktområder, forklarer chefinstruktør Thomas Jasson.\n"Selvfølgelig ville det være bedre at have otte uger til at gå og evaluere folk. Men når vi kun har dem i to uger, bliver vi nødt til at skrue på nogle andre knapper. Vi sætter dem under stress og nogle rammer, de ikke kan kontrollere. Det er lige så meget for folks egen skyld, så de kan finde ud af, om de skal være i den her branche," siger Thomas Jasson.\nSiras Academy uddanner sikkerhedsfolk til Siras Group, der arbejder som sikkerhedsvagter for danske og udenlandske firmaer over hele verden. Hvis det danske forsvar begynder at udlicitere opgaver, vil Siras Group byde ind på dem. Derfor bliver de også nødt til at vide, om deres ansatte kan klare stresspåvirkninger, siger Thomas Jasson, der selv har en fortid i den franske fremmedlegion og har arbejdet som livvagt siden 1993.\n"Det er bedre at finde ud af på et kursus, om man kan håndtere de stressende situationer, end i den virkelige verden. Der kan man ikke bare sige stop, når man er midt i et job," siger Thomas Jasson.\nFare for psykiske mén\nMen det er en stærk tvivlsom måde at teste folk på, og konsekvensen kan være psykiske mén, siger kaptajn Jens Serup. Han er en af cheferne for hærens øvelser mod gidseltagning 'Conduct after Capture', og han mener, man skal være meget varsom med den slags øvelser.\n"Det er super vigtigt at strække et sikkerhedsnet ud under folk. Når man træner den slags ting, så skal man også være klar til at samle folk op bagefter. Man skal ikke på forhånd traumatisere folk, som man derefter agter at sende ud i et krigsmiljø," siger Jens Serup.\nHan nævner forudgående undervisning, evalueringer og tilbud om psykologsamtale som nogle af de sikkerhedsforanstaltninger, der bør være til stede.\n"Man må ikke glemme, at det er mennesker, man har med at gøre, som man kan skade både fysisk og psykisk," siger Jens Serup.\nHos Siras Academy får eleverne forudgående at vide, hvordan de skal opføre sig over for gidseltagerne - de kan hele tiden sige stop - og løbende evaluerer instruktørerne på dem. Desuden er der en sygeplejerske til at kontrollere, at de ikke bliver underafkølet under den op til tre timer lange øvelse. Derfor mener Thomas Jasson, at sikkerheden er i orden.\nIngen brug for psykolog\nThomas Jasson fortæller selv om en elev, der brød sammen og begyndte at slå vildt omkring sig. Alligevel mener han ikke, der er behov for psykologhjælp.\n"Man har slet ikke brug for psykologer og læger til det, vi foretager os. Vi udsætter dem jo ikke for barnegråd og andre forhørsmetoder, som netop rører folk på psyken. Vi udsætter dem for fysisk og ikke psykisk stress," siger Thomas Jasson.\nEr det ikke psykisk pres at stresse folk?\n"Nej, det påvirker dem slet ikke mentalt skadesmæssigt."\nHvad med ham, der brød sammen. Det var vel et psykisk sammenbrud?\n"Nej, det var fysisk. Det var, da han blev udsat for koldt vand, at det slog klik. Han slog vildt omkring sig, og så fik vi stoppet ham og sat os ned og snakket om det. Vi forsøgte at nå ind til, hvad der skete," siger Thomas Jasson.\nBelaster også psyken\nMen det er psykisk belastende, slår kaptajn Jens Serup fast.\n"For mig bekræfter det bare, at de ikke ved, hvad de laver. For abnorme påvirkninger giver psykisk pres, og som ansvarlig instruktør må du altid tage højde for de, der kan få et psykisk knæk," siger han.\nHos et andet dansk sikkerhedsfirma, Guardian GBS, er man nået til samme erkendelse, og derfor har man ikke praktiske øvelser mod gidseltagning.\n"Det er kun bestemte mennesker, der kan udføre den slags øvelser. For man er inde og røre ved nogle ting, som man ikke lige kan få hold på igen," siger Norman Kristiansen, der er medejer af firmaet og tidligere har været 17 år i Jægerkorpset.\nSituationen viser blot, at der er stor forskel på de private sikkerhedsfirmaer, påpeger kaptajn Jens Serup.\n"Der findes givetvis meget seriøse sikkerhedsfirmaer, men markedet er mildt sagt broget," siger Jens Serup.\nDer findes i dag ingen regler for, hvem der må starte et privat sikkerhedsfirma.\nlægerprivate sikkerhedsfirmaersikkerhedsfirmaerstressundervisningprivatisering og udlicitering


Jeppe Juel holdt hof på Lunden » TRAVSERVICE\nJeppe Juel holdt hof på Lunden\nJeppe Juel dagens store profil på Lunden med tre sejre – vandt også med Revoir og Västerbo Paradise, der sensationelt besejrede Mathilde Trøjborg i Hugo og Helge Marks Jørgensens Mindeløb.\nJeppe Juel kan godt begynde at øve sig på takketalen. Aalborg-træneren har om nogen været “Årets Kusk” i dansk travsport, og det vil være en overraskelse af de helt store hvis han ikke bliver kåret ved Hestesportens Galla på Nyborg Strand Hotel d. 5. januar.\nGang på gang er det gået op i en højere enhed – således også i dag på Lunden, hvor Jeppe Juel nærmest kunne gå på vandet med tre sejre i fire starter.\nForuden Golden Cup-finalen slog han også til med Revoir (se senere) og Västerbo Paradise (Dream Vacation), der tog sin første sæsonsejr i tiden 1.15,7/2020 meter. Det var hestens anden sejr efter salget til Stald Rita – første gang sad Jeppe Juel også i sulkyen!\nDen svenskfødte hest var dog ikke levnet de store chancer mod Mathilde Trøjborg, der helt efter planen overtog føringen på bagerste langside og så lignede det bare “spil til et mål”.\nInd på opløbet havde Flemming Jensen tilsyneladende løbet under kontrol, men langt ude i banen kom Västerbo Paradise pludselig flyvende og blæste til slut forbi til sikker sejr.\n1 2 Revoir Jeppe Juel 4,62 130 1\n2 5 Royal Mastery Rene Jonassen 7,19 298 2\n3 9 Foot Stompin Music Kasper K. Andersen 5,92 1658 –\n4 4 Åge Hornline Jeppe Juel 5,26 5181 –\n5 12 Væsterbo Paradise Jeppe Juel 15,22 68202 5,11\nAntal rækker: 10,10\nGevinst: 68.202 kr\nDe øvrige V5-vindere\nJeppe Juel indledte V5-spillet med en let sejr med Revoir (C Tøj Frøkjær), der efter et løb i ryg på den førende Paf (1.17,9/1000 meter) overtog føringen med ca. 600 meter og igen siden sejrede ganske sikkert foran Purple Patch. Sidstnævnte var meget positiv efter næsten tre måneders pause og bør være sejrsaktuel næste gang.\nEfter andenpladsen med Purple Patch fik Rene Jonassen en fortjent sejr i det efterfølgende løb med Royal Mastery (Mastery), der blev forceret til spids ud af første sving og siden sejrede ganske let i tiden 1.18,7/2020 meter foran inderbanekørte Power Knight og Negresco, der fik tredjepladsen efter målgalop for Negus Shadow. Favoritten Schenkenberg galoperede fra start og så var dén dag ødelagt for Bjarke Haagensens hest, der ellers jagtede sin fjerde sejr på stribe.\n“Jonas” vandt også med Arvid Olsen-trænede Red Light District (Ganyméde), der tog sin tredje sæsonsejr i tiden 1.18,6/2020 meter.\nKasper K for 12. gang\nKasper K. Andersen har forlængst sikret sig endnu et jockeychampionat på Lunden og i 4. løb satte Jägersro-lærlingen trumf på, da han overraskede med Tomas Malmqvist-trænede Foot Stompin Music (Dream Vacation) i tiden 1.14,8a/1600 meter efter en rigtig fin afslutning i sporene.\nDet lignede ellers længe den ventede sejr til storfavoritten Rasmus Pilbro, som med Birger Jørgensen i sulkyen bestemte løbet fra spids i 14-tempo, men ind på opløbet var der ikke meget mere at “skyde med” og parret måtte også se Offenbach Britton gå forbi til slut.\nMed sejren er Kasper K. Andersen nu noteret for 12 sejre på Lunden i år.\nSvensk sejr fik man også i 1. løb, hvor Michael Lønborg som ventet vandt med VästerboGolddigger (Good As Gold), der længe havde langt frem til de forreste, men ind i sidste sving fik den danske Jägersro-træner sin hest op i omdrejninger op på en stærk afslutning i sporene kunne favoritten gå frem til sejr i tiden 1.20,3/2000 meter.


Kirby er den foretrukne Wii-helt for de mindste - politiken.dk\nSpil 4. apr. 2012 kl. 12.55\nDen lyserøde altslugende klump Kirby er et hit hos særligt de alleryngste spillere - og mere end Mario eller resten af Nintendos figurunivers.\nKirby har de senere år været gennem lidt af hvert. Han blev genstand for kunst i 'Kirby's Epic Yarn', der med sin særlige æstetiske stoflighed appellerede til gamere med en kræsen smag, han splittede sig selv til atomer i det mageløse 'Kirby Mass Attack' til Nintendo DS og er nu klar med et regulært fire-spiller udspil i bedste 'New Super Mario Bros.' og 'Rayman Origins'-stil i sit afsluttende Wii spil.


Skal din søvn være bedre, er mange forfaldne til at bare købe det første og billigste, og det er langt fra altid løsningen, for der er mange faktorer, der spiller ind, når man leder efter den gode søvn. Norland Cloud EL Box 2D S/V 180×200 cm. er et vellidt produkt, som næsten alle kan have god gavn af. Er du på udkig efter den næste investering til soveværelset i form af en ny hovedpude eller sengecover, har vi gjort os umage med at finde de ting, der kan forbedre din søvn. Der kan være flere ting der spiller ind i din søvnkvalitet, en af dem, er faktisk din drøjde, og vær opmærksom på at den passer til din seng.\nNorland Cloud EL Box 2D S/V 180×200 cm. ligger i toppen af listen med bedst sælgende varer i webshoppen i vores varekategori Elevationsseng. Husk du får hele hele 30 dages fortrydelsesret der giver dig en god sikkerhed, hvis du alligevel ikke skal bruge din vare. Her i Danmark er der mange, der køber deres Norland Cloud EL Box 2D S/V 180×200 cm. hos den populære shop Sengetid, som er den foretrukne shop blandt online shoppere. Vi har håndplukket varerne og blandt dem kan du helt sikkert finde noget du kan li, det kan jo passende være produktet er på siden. Når du handler online er priserne mere attraktive end i butikkerne- det er effekten af, at den attraktive adresse på strøget ikke er nødvendig, og man dermed sparer meget på huslejen.\nKøbes der ind i en webshop, får du andre fordele, som du ikke nødvendigvis får i fysiske butikker. Alle danske webshops skal jævnfør loven give 14 dages returret. når produkterne er købt online, der findes også shops, der er endnu bedre og giver mere end standard returretten og giver meget længere returtid. Husk også på, at du online har et kæmpe udvalg, og det er let at gennemskue, hvilken pris og betingelser der er bedst, iblandt alle de shops der sælger det, du er ude efter. For at det ikke skal være løgn, kan du endda lave en prissammenligning fra mobilen eller en tablet uden brug af en computer. Mange har allerede fundet glæde ved at købe online og slippe for, at bære alle varerne fra butikkens hylder hele vejen gennem butikken og hjem til dig selv. Når du har købt dine varer, sendes de til din adresse, eller du kan bede dem om at sende til dit arbejde i stedet for, så du kan vælge det, det er lettes for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online det er slut med dårlig køkultur og vrissende mennesker, så slip for de sædvanlige forkerte valg af kø – man vælger altid den langsomste.\n51 reviews for Norland Cloud EL Box 2D S/V 180x200 cm.


BC Garn Semilla Cablé GOTS 01 Natur fra BC Garn med PrisGaranti - kr. 63.00\nBC Garn Semilla Cablé GOTS 01 Natur … læs mere her\nBC Garn Semilla Cablé GOTS 01 Natur beskrivelse:\nNavn: BC Garn Semilla Cablé GOTS 01 Natur\nLæs mere om BC Garn Semilla Cablé GOTS 01 Natur her.\nBC Garn Semilla Cablé GOTS 01 Natur - Garn og strik er blevet moderne\nVi ser oftere og oftere folk der er, begyndt at strikke- og tro ikke det kun er kvinder, som før i tiden var dem, som strikkede og hæklede på livet løs. Vi er rykket et par generationer ned i dag der har taget strikning og hækling til sig, som deres bedstemødre gjorde. Rito.dk sørger for at du kan finde det rigtige udstyr til de rigtige priser - både når det gælder garn, strikkepinde, hæklepinde og strikkeopskrifter. De har endda valgt at give dig, prisgaranti og et helt års returret, så ingen grund til ikke lige at købe BC Garn Semilla Cablé GOTS 01 Natur.\nBC Garn Semilla Cablé GOTS 01 Natur med prisgaranti\nBC Garn Semilla Cablé GOTS 01 Natur er tilføjet i shoppen på grund af den store efterspørgsel i den eftertragtede varegruppe Garn > Garn Producenter > BC Garn > BC Garn Semilla Cablé GOTS. Du bliver ved købet også tildelt hele 365 dages returret der sikrer dig, hvis du mod forventning skulle fortryde købet af BC Garn Semilla Cablé GOTS 01 Natur. Det er efterhånden velkendt at online shoppere køber deres BC Garn Semilla Cablé GOTS 01 Natur ved den velkendte shop Rito.dk, der har alle de efterspurgte varer i deres sortiment. Vi har håndplukket varerne og blandt dem kan du helt sikkert finde noget du kan li, som jo fx kan være BC Garn Semilla Cablé GOTS 01 Natur. Når du handler online er priserne mere attraktive end i butikkerne- og det kan lade sig gøre fordi shoppen sparer husleje til en almindelig butik.\nBC Garn Semilla Cablé GOTS 01 Natur med 365 dages returret\nVidste du, at hver gang du køber noget i en af de danske webshops, får du andre fordele, så du på nogle områder er bedre stillet, end hvis du handler I fysiske butikker. Varer som er købt i en dansk webshop, skal have returret i 14 dage. når du har handlet dine varer, og nogle webshops har valgt at give mere og nogle giver endda et helt års returret. At handle online giver dig også en anden fordel, som er et stort udvalg, som gør det let at sammenligne priser, uden af være afhængig af, at det skal være tæt på din bopæl. Det er let i dag at sammenligne priser - du kan gøre det når du sidder på toilettet med din mobiltelefon. Ved at købe dine varer online, slipper du for, at du ikke kan bære alle din varer på én gang og skal gå flere gange frem og tilbage til bilen. Efter at have afsluttet din handel, bliver dine varer sendt til dig, alternativt kan de sendes til dig arbejde, du skal bare huske at vælge den rigtige adresse. Det med at stå i kø i en butik er efterhånden ret gammeldags, når du køber online køer er en saga blot, her er det direkte til kassen og betale med det samme, så slip for de sædvanlige forkerte valg af kø - man vælger altid den langsomste.\n16 anmeldelser af BC Garn Semilla Cablé GOTS 01 Natur\nVær den første til at anmelde “BC Garn Semilla Cablé GOTS 01 Natur” Annuller svar


Unge og flyselskab sammen i kamp mod kedsomhed – Onpart.dk – Dansk Link Directory\nDate Added: april 23, 2009\nLad være med bare at sidde der! Kom af sted sydpå! Det var budskabet, da studerende demonstrerede i Københavns gader. Bag demonstrationen, der var en opfordring til danskerne om at komme op af stolene og ud i Europa, stod det hollandske lavprisselskab transavia.com.\nPåsken er slut og sommeren er langt væk. Men bare fordi det igen er hverdag, behøver man ikke tilbage til at stirre ind i en computerskærm, stille varer på hylder eller bruger timer i kø på motorvejen til og fra arbejde. Ifølge en stor gruppe studerende, der fredag eftermiddag fyldte Københavns gader, skal man hellere komme af sted sydpå. Ud med kedsomhed – ind med rejser.\nDanskerne skal huske pauser\nBag demonstrationen stod det hollandske lavprisselskab transavia.com. Eventen var ment som et festligt afbræk i den kedelige hverdag for at minde folk om, at flybilletter og flyrejser er få klik væk.\n– Selvom H.C. Andersen sagde ”at rejse er at leve”, så skal vi somme tider mindes om det. Vi tænkte, at denne demonstration var en sjov måde at vise danskerne, hvor nemt det er at efterlade kedsomheden og rejse til solrige steder i Europa”, siger Norbert Zoet fra transavia.com.\nDe unges “protest” dækkede gaderne i det indre København med transavia.coms grønne farver i løbet af eftermiddagen, mens de studerende uddelte kuffertmærker og råbte slagord som “Nu skal vi af sted – Hvem vil flyve med?”.\nTransavia.com tilbyder billige rejser til mange solrige destinationer til danskere, som gerne vil væk fra den grå og kedelige hverdag og rejse til for eksempel Rom eller Barcelona. Så en ferie i Sydeuropa er reelt kun få klik væk.\nLink til demonstration på youtube:\n« Previous Post: Jagten på billige rejser under lavkonjunkturen\nNext Post: Webbies – Design af hjemmesider »


Kommune ændrede lejevilkår: Derfor er slotskoncerterne aflyst - sn.dk - Forsiden - Nordsjælland - Helsingør\nFormanden for Slotskoncerterne er uforstående overfor den dårlige kommunikation, han har oplevet med Helsingør Kommune. Foto: Allan Nørregaard\nArtiklen: Kommune ændrede lejevilkår: Derfor er slotskoncerterne aflyst\nHelsingør - 11. juni 2018 kl. 07:02\nHelsingør Kommune har ændret lejevilkårene for Marienlyst Slot, og nu må foreningen bag Slotskoncerterne aflyse deres forestillinger.\nEfter to år med ti udsolgte koncerter indstiller kunstforeningen bag Slotskoncerterne samtlige koncerter på Marienlyst Slot. Årsagen er, at Helsingør Kommune har ændret lejevilkårene, så foreningen, udover lejen på 5.500 kroner, også skal betale et depositum på 5.500 kroner per koncert de afholder.\n- Vi har forsøgt at gå i dialog med kommunen om, hvornår vi kan regne med at få vores depositum tilbage efter koncerterne, men vi har intet hørt, fortæller formanden for Slotskoncerterne Mogens Friis og tilføjer, at de blandt andre har kontaktet ejendomsforvaltningen.\n- Jeg synes, det er rigtig ærgerligt, at vi nu må aflyse koncerterne, fordi kommunen ikke er særlig samarbejdsvillig, lyder det.\nSlotskoncerterne er ligegyldig kunstner blevet solgt til en billetpris på 130 kroner, og det kan kunstforeningen ifølge formanden ikke ændre på.\n- Vi vil tilbyde kultur til priser alle kan betale. En stor del af vores publikum er ældre, og det giver ikke mening for os, hvis vi skal sætte billetprisen op til 200 eller 300 kroner per koncert, siger han.\nSelvom det i øjeblikket ikke er muligt at afholde koncerterne, håber formanden, at Slotskoncerterne i fremtiden kan genopstå.\n- Vi er nødsaget til at tage en pause, men hvis kommunen vil samarbejde, kan vi muligvis afholde koncerterne igen.\nDen næste koncert skulle have været på søndag den 10. juni, men den er desværre også aflyst. Alle, der har købt billetter til koncerten har fået refunderet deres penge.\nVisionsløst byrådsflertal i Helsingør\n26. oktober 2016 kl. 10:38 Opdateret: kl. 11:17


Rutenskiklub - Ruten Skiklubb\nBilleder fra Jubilærumstur 2008\nRuten Skiklub blev oprettet i 1968 som en ski-og selskabsklub for trofaste Ruten Fjellstue –gæster. Formålet er at skabe et snævrere samarbejde mellem Fjellstue-gæster, og værter på Fjellstuen til gavn og glæde for begge parter.\nGeneralforsamling foregår en gang om året den første mandag i maj i København. Der har altid været en repræsentant fra værtskabet på Ruten tilstede.I de første mange år var det Jacob og Kari Brenden , og efter Berit og Arthur Bredlis overtagelse af Fjellstuen har en af dem elle begge altid været til generalforsamling Udover hyggeligt samvær, bestyrelsens beretning og spisning er aftenens højdepunkt konkurrencen, hvor hovedpræmien er en uges ophold på Ruten Fjellstue stillet til rådighed af værterne på Ruten Fjellstue.\nRuten skiklubs blad udgives en gang om året i december måned og sendes til samtlige medlemmer af klubben. Bladet indeholder artikler om skiløb omkring Ruten, aktiviteter under opholdet på Ruten Fjellstue og årets gang på Ruten Fjellstue\nJubilæumsture : Det er blevet en tradition at tage på jubilæumstur til Ruten Fjellstue i september ! Det startede ved klubbens 20 års jubilæum i 1988 og fortsatte ved 25 års jubilæet i 1993 og ved 30 års jubilæet i 1998. Ved disse jubilæumsture er ca. 50 medlemmer fra klubben draget fra Danmark til Espedalen en weekend i september, hvor Ruten Fjellstue har været vært fra fredag aften til søndag med udendørs sktiviteter og stor festmiddag.\nBestyrelsen består af 4 medlemmer : Formand, næstformand, sekretær og kasserer. Siden 2010 er det følgende :\n* Formand : Christian Skipper\n* Næstformand : Svend Gundestrup / Therese Vedel\n* Kasserer : Michael Rolf Jacobsen\n* Sekretær: Svend Gundestrup / Therese Vedel\n* Webmaster: Svend Gundestrup.\nRuten Skiklub har pr. 1.marts 2009 60 familiemedlemsskaber.\nMedlemskab kan tegnes ved at indbetale 125 kr. til kasseren\nMichael Rolf Jacobsen\nTlf.: +45 45 76 00 23\nMobil: +45 23 62 24 77\nBankkonto nr.: Reg.1551 nr. 4162250\nFordele ved at være medlem af Ruten Skiklub\nMan kan deltage i generalforsamlingen og dermed have mulighed for at vinde en uges ophold på Ruten Fjellstue. Man modtager medlemsbladet og bliver dermed holdt underrettet om nyt på Ruten Fjellstue. Ruten Skiklubs blad giver erfaringsudveksling om de rige natur – og skioplevelser i Ruten terrænet.